
»Za uvjerenog katolika ljubav prema narodu nije predmet trgovine ni za 
novac ni za slavu, nego je ona moralna i etička dužnost.« 


(BI. Alojzije Stepinac) 





Papina riječ 

Povodom 10. obljetnice uspostave Gospićko-senjske biskupije 400 vjernika sa svećenicima boravilo je od 
9. do 13. veljače u Rimu. Hodočasnici su u srijedu 10. veljače u ranim satima došli u »Domus Croata« te 
se uputili na audijenciju kod Pape. Tom zgodom im se Papa obratio na hrvatskome jeziku ovim riječima: 



Blaženi kardinal Alojzije 
Stepinac, biskup i mučenik, 
dao je prije pedeset godina svoj 
život za svjedočanstvo vjere! 


»Srdačno pozdravljam sve hrvatske hodočasnike, a na poseban način vas sveće¬ 
nike, redovnike, redovnice, bogoslove i sve vjernike iz Gospićko-senjske biskupije, 
predvođene vašim biskupom Milom Bogovićem. Došli ste očitovati svoju zahvalnost 
i vjernost Apostolskoj Stolici prigodom desete obljetnice vaše biskupije. 

Danas ujedno slavimo i spomenđan blaženoga kardinala Alojzija Stepinca, bi¬ 
skupa i mučenika, koji je prije pedeset godina dao svoj život za svjedočanstvo vjere. 
Čuvajte uspomenu na svoje mučenike, i na njihovu hrabrom primjeru budite danas 
>sol zemlje i svjetlo svijeta< (usp. Mt 5,13.14). Stoga vas potičem da, s još većim ža¬ 
rom, molite u vašim obiteljima i u vašim zajednicama za prijeko potrebna duhovna 
zvanja, a osobito u vašoj biskupiji. Dok vam jamčim svoju duhovnu blizinu, vama i 
vašim obiteljima udjeljujem poseban apostolski blagoslov. Hvaljen Isus i Marija!« 



Dovršava se crkva posvećena hrvatskim 
mučenicima na Udbini. Postavljena su 
i četiri nova zvona od kojih je jedno, dar 
HBK, posvećeno bi Alojziju Stepmcu. 


Mladi hodočasnici iz Hrvatske, ponajviše iz 
Splita i Zadra, sudjeluju u misnom slavlju koje 
je papa Benedikt XVI. predvodio na Cvjetnicu 
5 . travnja 2010. na Trgu sv. Petra u Vatikanu, 
obilježavajući 24. svjetski dan mladih 


Slika na naslovnici: Nadbiskup Alojzije Stepinac dolazi u Popovaču na blagoslov kamena temeljca župne crkve 
sv. Alojzija; sliku je Postulaturi darovala Marija Hajduković, r. Ivšić 

















0 Božiću 1938. godi¬ 
ne blaženi je Aloj- 
zije Stepinac na¬ 
pisao za osječki Hrvat¬ 
ski List članak pod na¬ 
slovom Quo Vadiš, Eu¬ 
ropa? (Kamo ideš, Eu- 
ropo?). Evo glavne po¬ 
ruke toga članka: »Quo 
Vadiš, Europa ? U boljše¬ 
vizam? Onda ideš u si¬ 
gurnu propast! U rasi¬ 
zam? (...) U sektarstvo? 
(...) Teozofiju? (...) Ad- 
ventizam? (...) Spiriti- 
zam? I onda ideš u si¬ 
gurnu propast! (...) 
Gdje je dakle tvoj spas? 
U povratku k Bogu!« 1 

Dakle, nadbiskup 
Stepinac se skladu kr¬ 
šćanskoga duhovnog 
bogoslovlja, vjeran svo¬ 
jemu Božanskom učite¬ 
lju, patienter, libenter et 
ardenter pridruživao do 
te mjere da je samo njega 
držao kao dobitak svoje¬ 
ga života {Eil 3,7). 

U zahvali za čestit¬ 
ke Prvostolnoga kaptola 
prigodom imenovanja 
za nadbiskupa koadju- 
tora, 3. lipnja 1934., re¬ 
kao je to ovim riječima: 
»Križ pak valja nosi¬ 
ti prema pravilima kr¬ 
šćanske savršenosti ne 
samo patienter, nego i li¬ 
benter et ardenter, a u sa¬ 
vršenosti nisam još ni 
toliko napredovao, da 
bih ga nosio patienter, 
a kamoli još libenter et 
ardenter.« 2 

U to nas uvjerava 
i u pismu jednom fra¬ 
njevcu, napisanu u kra- 


1 Hrvatski List (Osijek), Božić, 1938. 

2 KL, 85 (1935) 23, str. 285. 


»Quo Vadiš, 
Europa?« 


U boljševizam? Onda 
ideš u sigurnu pro¬ 
past! U rasizam? (...) 
U sektarstvo? (...) Te¬ 
ozofiju? (...) Adventi- 
zam? (...) Spiritizam? 
I onda ideš u sigurnu 
propast! (...) Gdje je 
dakle tvoj spas? U po¬ 
vratku k Bogu!« 



šićkom sužanjstvu 12. 
prosinca 1952.: »Prepo- 
ručam se u svete moli¬ 
tve, da u nošenju svoga 
križa ne bih ostao kod 
prvoga stupnja - patien¬ 
ter - nego da bih zako¬ 
račio barem do libenter 
ako ne već i do arden¬ 
ter, kao što je sveti Fra¬ 
njo i toliki njegovi sve¬ 
ti sinovi.« 3 

Suđenje koje je 
1946. provedeno pro¬ 
tiv nadbiskupa Stepin- 
ca i presuda izrečena 
11. listopada 1946. na¬ 
išli su na zgražanje i 
osudu slobodnoga svi¬ 
jeta. Nakon 2. svjet¬ 
skog rata Europa je 
bila podijeljna između 
kapitalističkog zapada 
i komunističkog istoka. 
Dok je na Europskom 
zapadu Crkva mogla 
slobodno vršiti svoje 
poslanje, u zemljama 
pod komunističkom 
diktaturom, u »zemlja¬ 
ma iza željezne zavje¬ 
se«, priječene su i one¬ 
mogućivane sloboda 
izražavanja, sudstva, 
izbora i vjeroispovije¬ 
sti. U toj diktaturi, i njoj 
uprkos, Crkva šutnje 
je, zahvaljujući svojim 
mučenicima, doživjela 
urušavanje bezbožno- 
ga komunizma, koji je 
u njoj podigao na tisu¬ 
će kršćanskih svetaca i 
mučenika, ali i slobod¬ 
nije uvjete života. 

Ti osloboditeljski 
uvjeti života izviru iz 
kršćanske baštine. To 
je blaženi Alojzije iz- 


3 CP, sv. XII, str. 170. 


Nadbiskup Stepinac u lepoglavskom 
sužanjstvu 

govorio ovim riječima: 

»Evropska kultura može 
ozdraviti samo pod uvje¬ 
tom, da joj se vrati duša, 
da joj se vrati Isus Krist 
Bog!« 4 

Stepinčevo životno 
djelo i mučeništvo zalog 
su jedinstva Katoličke crkve i poziv na je¬ 
dinstvo europskih naroda, koje je on nago¬ 
vijestio mogućim na temelju Kristova evan¬ 
đelja, kako je i napisao dr. Ivi Andresu iz su- 
žanjstva 1955.: »Sto se tiče ujedinjenja Evro¬ 
pe, ja sam uvjeren, da će do toga jednog dana 
doći. To je postulat zdrave pameti, a doga¬ 
đaji, u kojima živimo, to pospješuju. Hoću 
li ja to doživjeti, ne znam, ali želim, da ta¬ 
kva Evropa, bazirana na principima Kristo¬ 
vog Evanđelja, donese definitivni mir čovje¬ 
čanstvu, koliko je na zemlji moguće.« 5 

Alojzije Stepinac je baština Europe. On 
je ljubavlju prema Bogu i bližnjemu u okol¬ 
nostima kad su mnogi postupali s čovjekom 
kao da nije Božji stvor, javno, kao rijetko koji 
Europljanin, osuđivao ideologije protivne 
ljudskim pravima. »U njemu«, reče Ivan Pa- 
vao II., »kao da se spaja cjelokupna tragedi¬ 
ja koja je pogodila hrvatsko pučanstvo i Eu¬ 
ropu tijekom ovoga stoljeća obilježena tri¬ 
ma velikim zlima: fašizmom, nacizmom i 
komunizmom«. 6 

U svojoj su srži ti sustavi isključivo ma¬ 
terijalistički usmjereni, protuljudski i pro- 
tubožji. Stepinac ih je opisao ovako: »Rekao 
sam komunistima prigodom moga procesa: 
>Vi i nacisti ste dva rođena brata, samo vas 
boja razlikuje^« 7 

Naš je Blaženik pravodobno ukazivao da 
su nijekanje povijesnosti Kristove osobe i otvo¬ 
rena borba protiv Boga koju su provodili ko¬ 
munisti jednako pogubni kao i riječi Alfreda 
Rosenberga, nacističkog ideologa, iz 1936. koji 
reče: »Tko god prihvaća Bibliju kao riječ Bož¬ 


4 A. STEPINAC, Govor na radio Zagrebu , na Uskrsni ponedjeljak 
1939., u: KL, 90 (1939) 15, 186. 

5 A. STEPINAC, Pismo dr. Ivi Andresu, Kraiić, 23. travnja 1955. 
u: PISMA, str. 124s. 

6 IVAN PAVAO 11., Govor u Mariji Bistrici , 3. listopada 1998., 
nav. dj., str. 18. 

7 STEPINAC, A., Osvrt na komunizam u Jugoslaviji i nagađanja 
za budućnost , Krašić, 14. siječnja 1952., u: CP, sv. C, str. 820. 


ju duhovni je saveznik bolj¬ 
ševizma.« 

Zastupajući ljudska 
prava pred ovozemalj¬ 
skim diktatorima, blaženi 
je Alojzije zastupao i Božja 
prava, prava same Crkve. 
Reče: »Za nju je čovjek jed¬ 
nako crnac iz centralne Afrike kao i Evrope- 
jac. Za nju je kralj kao čovjek u kraljevskoj 
palači upravo tako čovjek kao i zadnji siro¬ 
mah i ciganin pod šatorom. Ona među nji¬ 
ma ne pozna bitne razlike kao čovjeka. Je¬ 
dan i drugi imadu neumrlu dušu, jedan i 
drugi su istog kraljevskog podrijetla, vuku¬ 
ći svoju lozu od Boga Stvoritelja.« 

Quo Vadiš, Europa ? Zar je moguće na po¬ 
navljanju lažnih optužbi i prikrivajući Ste- 
pinčeva djela ljubavi graditi jedinstvenu, 
novu, pravednu Europu? Sveci su uvijek 
bili savjest čovječanstva. Beatifikacija Aloj- 
zija Stepinca to je potvrdila. Ta beatifikacija 
i nas obvezuje jer se novi svijet može gradi¬ 
ti samo na ljubavi, pravdi i istini. Za sve. Za 
male i velike ljude, za male i velike narode. 

Herod nije shvatio da se ubojstvom nevi¬ 
nih još više klima njegovo prijestolje. Odabir 
života, života u čestitosti i čistoći, zasigurno 
je smjerokaz prema boljem čovjeku, boljem 
narodu, boljoj Europi i boljoj budućnosti. 

Tomu neka pridonesu slike i članci koje 
donosimo u ovom broju Glasnika. Od osobi¬ 
te su važnosti Blaženikove misli o svećeniš- 
tvu, a podudarne su misli o svećeničkom po¬ 
zivu i sluge Božjega Josipa Langa, čija je ka- 
uza oživljena nastojanjem zagrebačkog nad¬ 
biskupa kardinala Josipa Bozanića, te rubri¬ 
ke koje podsjećaju na obilježavanje i prosla¬ 
vu Stepinčeva 2010. u domovini i inozem¬ 
stvu, kao i svjedočanstva o bi. Alojziju Ste- 
pincu, čiji je lik još jasnije predstavljen javno¬ 
sti po trosveščanom djelu Blaženi Alojzije Ste¬ 
pinac - svjedok Evanđelja ljubavi. 

Te i druge rubrike neka uz bilješke iz Vra- 
nekovićeva dnevnika pridonesu dubljem po¬ 
znavanju okristovljena duha bi. Alojzija Ste¬ 
pinca i nadahnu svakoga čitatelja na život u 
skladu s evanđeoskim načelima. 

U Zagrebu 31. ožujka 2010. 

Dr. Juraj Batelja, postulator 

Herod nije shvatio da se ubojstvom ne¬ 
vinih još više klima njegovo prijestolje. 
Odabir života, života u čestitosti i čisto¬ 
ći, zasigurno je smjerokaz prema boljem 
čovjeku, boljem narodu, boljoj Europi i 
boljoj budućnosti. 

Misliti na smrt 
omogućuje istinski živjeti 


Piše dr. Josip SABOL 


S veta vjera otkrila nam je, da smrt nije 
posljednja riječ na zemlji nego tek po¬ 
četak nečeg što nema kraja.« U tim ri¬ 
ječima nadbiskupa Stepinca otkrivamo po¬ 
ziv da prema smrti zauzmemo stav povjere¬ 
nja i nadanja, a ne stav straha. Iz stava pre¬ 
ma smrti kao prijelazu u vječni život mo¬ 
žemo zaista započeti istinski živjeti, može¬ 
mo život ovdje na zemlji zavoljeti kao naj¬ 
višu vrjednotu, koju trebamo čuvati i razvi¬ 
jati. Smrt nas naime podsjeća na njezinu su¬ 
protnost: na život. Bez misli na smrt bio bi 
naš život siromašniji jer ne bismo spoznali 
da naš život ovdje na zemlji ima kraj; da se 
mi krećemo neizbježno prema završetku. 

Ovdje odmah nadovezujemo novu mi¬ 
sao: je li svršetak također cilj našega živo¬ 
ta ili samo početak nečega novog, kako kaže 
nadbiskup Stepinac? Zašto ljudi, pa i vjerni¬ 
ci, misle tako rijetko na smrt? Najprije zato 
jer je misliti na oproštaj od dragih, misliti 
na nužnost da moramo sve ostaviti, što smo 
stekli i rado imali, protiv naše psihe. Dakle, 
moramo priznati: nedostaje nam hrabrosti 
za to. Spremni smo radije varati sami sebe. 


nego prihvatiti istinu o sebi, o životu, prem¬ 
da znamo da je i ta istina spasonosna za nas: 
ona nas oslobađa od mnogih neugodnih si¬ 
tuacija i iznenađenja. 

Jesmo li ikad spoznali da nas istina o 
smrti duhovno obogaćuje? Mnogi veliki 
umovi čovječanstva to su dobro znali, osta¬ 
vivši mnoga pisana djela na temu smrti. Sto¬ 
ga je znak humanosti - vjere u svakom sluča¬ 
ju - javno govoriti o smrti, ljude poučiti, ot¬ 
kriti im tajnu života, koja je sakrivena u smr¬ 
ti. No to trebamo činiti pod jednim uvjetom: 
da ta spoznaja ima za cilj ljude osloboditi od 
straha pred smrću. Istinsko znanje mora nas 
oslobađati od svega što sprječava put k pu¬ 
nini života, prije svega mora nas osloboditi 
od straha. Strah je, naime, jedna vrsta stra¬ 
sti, koja potamnjuje razum, koja uznemiru¬ 
je dušu, i koja čovjeku oduzima razboritost 
života i pametnu distancu prema samu sebi 
i svijetu. 

O tome su pisali znameniti mislioci anti¬ 
ke i srednjeg vijeka, a i modernog doba. Na¬ 
žalost, danas ima takvih koji govore o smr¬ 
ti, ali u posve krivom kontekstu. Oni šire 

strah pred smrću radi vlastitih interesa, do¬ 
bro znajući da strah pripada među najveće 
neprijatelje čovjeka. Isus nas je oslobodio od 
tog neprijatelja i time nam omogućio saču¬ 
vati zdravlje jer je strah prava bolest duše. 
Tko nam ulijeva strah u dušu, taj nam odu¬ 
zima slobodu, taj nas hoće učiniti ovisnima 
o njemu. Stoga je bitna poruka evanđelja da 
vjernik postaje slobodan. Na samu početku 
Novog zavjeta stoji: »Ne bojte se« (Lk 2, 10). 
To je ta vesela vijest koju nam je donio Krist 
Gospodin: »Ja sam pobijedio smrt« (Usp. Iv 
16, 33; 2 Tim 1,10). 

Kristova pobjeda nad smrću izvor je 
naše slobode od straha i time uzrok naše ra¬ 
dosti nad životom. Prema smrti imamo stav 
»ne bojte se«, u pravcu prema životu bez 
smrti imamo duboku vjeru u Isusove riječi: 
»Ja sam pobijedio smrt. Ja sam uskrsnuće i 
život« (Iv 11, 25). To je naša katolička vje¬ 


ra. Ona je najsigurniji i najuvjerljiviji argu¬ 
ment naše slobode od straha pred smrću i 
naše nade u život bez smrti. Većega huma¬ 
nizma - čovjekoljublja - veće blagodati za 
ljudski život i njegov razvoj nego je kršćan¬ 
ska vjera nema, i nitko od ljudi ne može to 
čovjeku pružiti. 

U toj perspektivi je pitanje dužeg ili kra¬ 
ćeg trajanja našega zemaljskog života zaista 
nešto sporedno. Bitno je samo jedno: sadržaj 
našega života. Stoga je istina: »Neki, prem¬ 
da je kratko živio, živio je dugo ili dulje, jer 
je činio dobro, nego koji je dugo živio, ali 
bez dobrih djela.« 

Današnja se civilizacija može nazvati ci¬ 
vilizacijom smrti i zato jer ljudima skriva 
istinu o smrti i time ih vodi u smrt sa stra¬ 
hom, bez utjehe i nade u Isusovu riječ: »Ja 
sam put, istina i život.« 


Molitva 

u čast bi. Alojzija Stepinca, biskupa i mučenika 


Gospodine, Bože naš, 

si blaženom Alojziju Stepincu dao milost čvrsto vjerovati u Isusa Krista 
i spremnost trpjeti za njega sve do mučeničke smrti. 
Pomozi nam slijediti njegov primjer i njegov nauk 
da bismo ljubili Krista kako ga je on ljubio i služili Crkvi 
kako joj je on služio sve do darivanja vlastitog života za nju. 
Njegova živa vjera u Isusa Krista i postojana ljubav prema Crkvi 
neka nas učvrste u borbama života na putu vječnoga spasenja. 

Po njegovu zagovoru udijeli milost svog blagoslova 
našim biskupima, svećenicima, redovnicima i redovnicama, 
svećeničkim i redovničkim pripravnicima, 
našim obiteljima da budu čvrste u vjeri i blagoslovljene 
novim i brojnijim životima. Budi utjeha 
svim starijim osobama te pomoć bolesnicima i patnicima. 
Očeve i majke, djecu i mlade očuvaj od unutarnjih 




i vanjskih pogibelji duše i tijela. 
Udijeli milost svećeničkih i redovničkih zvanja našoj župi, 

našoj biskupiji i Crkvi u Hrvata. 

/Po njegovu zagovoru udijeli mi milost.../ 
Po Kristu Gospodinu našemu. Amen. 

Nakon toga izmoli: 
Oče naš; Zdravo, Marijo; Slava Ocu, sa zazivom: 

Blaženi Alojzije Stepinče, moli za nas! 

Uz Svećeničku godinu 


»Ni vrata paklena neće je 
nadvladati!« 


Papa Benedikt XVI. je 19. lipnja 
2009. uveo Katoličku crkvu u prosla¬ 
vu Svećeničke godine. Proslavljaju¬ 
ći je, rado nastavljamo prebirati i 
razmatrati svjedočanstva bi. Alojzija 
Stepinca o svećeništvu. Bit će to za- 
koračaj u nauk i svjedočanstvo koje 
se uči u poniznosti, ali vrši vjerno do 
mučeničke smrti. 


Važnost Duha Božjega u 
svećeničkome životu 

Nadbiskup Stepinac je uvijek bio mišlje¬ 
nja da nije od presudne važnosti broj svećeni¬ 
ka, već je presudan Duh Božji u njima. Nikad 
on nije gubio pouzdanje u Boga. Vjerovao je 
naime da će Bog moći, istom snagom kojom 
je bio kadar iz kamena podići Abrahamove 
sinove (usp. Mt 3, 9), probuditi nova sveće¬ 
nička zvanja. 1 Jednakim se vjerničkim osjeća¬ 
jem radovao kada je nakon rata, usprkos teš¬ 
kim progonima, vidio popunjena oba sjeme¬ 
ništa. Diveći se nada tom činjenicom, reče 23. 
veljače 1957.: »Bogu hvala, ipak je naš narod 
i kler, posebno mlađi kler, u svim tim prili¬ 
kama - nevoljama kao vrba: što je više šišaš, 
ona je bujnija.« 2 

To pouzdanje u Boga bijaše ukorijenje¬ 
no u njegovu vjerničkom osvjedočenju da 
Bog izabire slabe ljude na uzvišeno dostojan¬ 
stvo svećeničkog služenja. Upravo je zato za¬ 
htijevao da se svećenici trude oko posveći¬ 
vanja svojega života. On je u načinu sveće- 


1 Usp. Katehetske propovijedi, sv. 1., str. 48. 
VJD, sv. III., str. 117. 


ničkoga života promatrao zalog budućnosti 
naroda i stalnost Crkve u njemu. U korist te 
tvrdnje navodim sljedeće njegove riječi: »A 
ja vam kažem«, pisao je nepoznatog datuma 
iz Krašića u Zagreb, »da će prije pasti zvijez¬ 
de s neba, nego li tko potpuno istrijebi Kato¬ 
ličku Crkvu s lica zemlje prije konca svijeta. 
Zato možemo vjerovati i njegovim riječima: 
>Ni vrata paklena neće je nadvladati!< (usp. 
Mt 16,18). Ako bi je tko mogao srušiti, bili bi 
to u prvom redu loši svećenici.« 3 

Samo jaki u duhu mogu na vrijeme i u 
skladu sa svetom službom dostojno odgovo¬ 
riti na sveti poziv i ustrajnošću »čuvati nepo- 
vrijeđeno svećeničko dostojanstvo«. 4 »I no- 
vozavjetni svećenik«, reče tumačeći Knjigu 
Izlaska, »mora sav biti Božji, živjeti samo za 
Boga, za Njega jedino raditi, trpjeti i ako tre¬ 
ba umrijeti.« 5 Bio je dubokoga uvjerenja da 
svećenici, »ne samo da moraju živjeti svetim 
životom, nego se u časti mora držati sve što 
je u vezi sa svetom službom Božjom, prima- 


3 Pismo studenticama u Zagreb, Krašić, bez datuma, u ABAS. 

4 Pismo Edomiru Ciki, Krašić, 7. kolovoza 1954., Pisma, str. 81. 

Propovijed LIX., str. 3., CP, sv. XXIII., str. 1457. 



B 






Stepinac 



© - 

»Središte naše pobožnosti kao i glavni predmet 
naše ljubavi mora biti Isus Krist u Presv. Oltarskom 
Sakramentu. Pobožnost prema Presv. Euharistiji naj¬ 
moćnije je i najsigurnije sredstvo za obnovu svake 
župe. Nikada naime neće u župi procvasti pravi kr¬ 
šćanski život, niti će u ljudima proplamsati oganj 
ljubavi Božje, ako se srca ljudska ne griju na vatri 
ljubavi Presv. Srca, što neprestano boravi u našim 
tabernakulima pod skromnim prilikama kruha. 


njem sakramenata, stvari, koje bilo kako rabe 
kod bogoslužja«. 6 

Istog su suzvučja te njegove pastirske ri¬ 
ječi, izgovorene 14. srpnja 1954.: »Da nam je 
samo svećenika Božjeg Duha - spasit ćemo 
jadni naš narod!« 7 Tim osvjedočenjem mo¬ 
gao je uzvratiti župniku koji mu spomenu 
26. lipnja 1952. god. da će biti zaređeno samo 
osam mladomisnika: »Ništa zato! Neka samo 
budu dobri! Sa sto svećenika mogu preporo¬ 
diti nadbiskupiju.« 8 

Euharistija - vrelo svećeništva 

U okružnici koju je napisao svećenici¬ 
ma godine 1936., pod naslovom Osnivanje 
»Društva Presvetog Oltarskog Sakramenta«, či¬ 
tamo ove misli: »Središte naše pobožnosti 
kao i glavni predmet naše ljubavi mora biti 
Isus Krist u Presv. Oltarskom Sakramentu. 
Pobožnost prema Presv. Euharistiji je naj¬ 
moćnije i najsigurnije sredstvo za obnovu 
svake župe. Nikada naime neće u župi pro¬ 
cvasti pravi kršćanski život, niti će u ljudima 
proplamsati oganj ljubavi Božje, ako se srca 
ljudska ne griju na vatri ljubavi Presv. Srca, 
što neprestano boravi u našim tabernaku¬ 
lima pod skromnim prilikama kruha. Jedi¬ 
no onaj ima život i ljubav u sebi, tko se hra¬ 
ni kruhom života i koji se grije na vatri Bo¬ 
žanske ljubavi. Sveta je dakle dužnost svako¬ 


6 Propovijed na Knjigu Levitskoga Zakonika, propovijed br. 
XXIX., str. 1., CP, sv. XXIII., str. 1607. 

7 VJD, sv. II., str. 298. 

8 VRANEKOVIĆ, }., Dnevnik. Život u Krašiću zasužnjenog nad¬ 

biskupa i kardinala Alojzija Stepinca, knjiga I., str. 70. 


ga svećenika, da sam goji najnježniju pobož¬ 
nost i ljubav prema Božanskom Spasitelju u 
Presv. Euharistiji, da tako uzmogne onda va¬ 
trom svoje ljubavi u srcima vjernika raspali¬ 
ti ljubav prema Božanskom Sužnju što boravi 
u našim crkvama.« 9 * Tim osvjedočenjem neu¬ 
morno je tražio »snagu u tišini tabernakula, 
gdje i danas postoji za svećenika i njemu po¬ 
vjerene ovce >Izvor žive vode koja struji u ži¬ 
vot vječni< (usp. Iv 4,14).« 10 

Promatrajući i osobno proživljavajući 
svećenički život kao potpuno darivanje osob¬ 
no Bogu, uočio je da se za takvo darivanje 
traži strpljivost i postojanost. Ono uključuje i 
krjepost vjernosti. Radi vjernosti Kristu i nje¬ 
govoj Crkvi mnogi će svećenik biti mučenik 
svojeg zvanja. 11 Da bi svećenici mogli uspješ¬ 
no nadvladati sve kušnje i sačuvati vjernost u 
svećeničkom zvanju, on ih je poticao na rado¬ 
sno slavljenje svete mise, koja će ih »sa svo¬ 
jim bogatstvom dizati iz dana u dan i činiti 
sve jačim, dok ga ne učini na neki način sve¬ 
mogućim, kao župnika arškoga, koji je udo¬ 
voljavao ne samo svojim vjernicima nego i ti¬ 
sućama drugih, koji su grnuli svake godine u 
Ars Sur Formans, da ga čuju i vide.« 12 

Zato je želio da svećenik živi od euha¬ 
ristije i da po ljubavi prema euharistijskom 


9 Okružnica br. 2206/7. ožujka 1936., Katolički list , 87. (1936.), 
br. 13., str. 162. 

10 Tekst Svetog pisma blaženi je Alojzije napisao latinskim je¬ 
zikom: »Fons aquae vivae salientis in vitam aeternam«, Pismo 
vlč. Franji Kuharicu , Krašić, 6. prosinca 1956., Pisma, str. 207. 

11 Usp. Okružnica o svećeništvu, Službeni vjesnik Nadbiskupije 
zagrebačke, br. 1. (1940.), str. 5. i 8. 

12 Pismo V. Komeričkom, Krašić, 11. rujna 1957, Pisma, str. 272. 

Isusu može dovesti duše svojih vjernika k 
zalogu vječnoga života. Da bi što više probu¬ 
dio među svećenicima duh euharistijske po- 
božnosti, pozivao ih je da u svojim župama 
utemelje Društvo Presvetog Oltarskog Sa¬ 
kramenta 13 te da se pobrinu da župa ima do¬ 
stojno liturgijsko ruho za sveto bogoslužje. 

On je vrlo jednostavnim riječima tuma¬ 
čio alegorijsko i moralno značenje liturgij¬ 
skog ruha. Njegov sjaj ima isključivu svrhu 
proslave Boga i uzdiže vjernički duh na po- 
božnost i duhovnu sabranost. Za vrlo odgo¬ 
vornu svećeničku dužnost držao je potre¬ 
bu poučavanja vjernika o značenju liturgij¬ 
skog ruha i liturgijskih predmeta, o njihovu 
alegorijskom i moralnom - asketskom zna¬ 
čenju. Osobito je isticao potrebu tumačenja 
boja liturgijskog ruha, jer to ima veliku od¬ 
gojnu vjerničku ulogu. Bio je uvjeren da će se 
vjernici, poznavajući njihovo značenje i po¬ 
ruku, moći lakše »odijeliti od zemaljske bije¬ 
de i približiti se Bogu«. 14 

U jednom tumačenju crvene liturgijske 
boje ustvrdio je da ona »označuje plamenu 
ljubav, koja mora gorjeti u srcu čovjekovom 
prema Bogu tako, da je spreman kad ustre¬ 
ba i najveće dobro, život dati za Boga i sve¬ 
tu vjeru«. 15 

A objašnjavajući značenje bijele liturgij¬ 
ske boje, koja je znamen svjetla, reče: »Bijela 
je boja znamen sjajne čistoće, nevinosti i sve¬ 
tosti, radosti i preobraženja. Svjetlo je uvijek 
znamen nebeskih bića i ona je kao odijelo, u 
koje se Bog zaogrće. Zato bjelina diže čovje¬ 
ka. Sjetite se, kako čaroban pogled pruža bi¬ 
jeli snijeg, na kojega još nije pala nikakva mr¬ 
lja, ili bijeli ljiljan ili bijela ruža ili bijeli golub 
i slično. Zato Bog obećava svima onima, koji 
pobijede u boju s đavlom, svijetom i svojom 
pokvarenom naravi, nošenje bijele haljine, to 
jest posjed divnoga neba. Ta nas boja podsjeća 
na bjelinu duše koja se stječe strpljivim pod¬ 
nošenjem kušnji i patnja, te odricanjem.« 16 


13 Usp. Okružnica Osnivanje »Društva Presvetog Oltarskog Sa¬ 
kramenta«, Katolički list, 87. (1936.), br. 13., str. 162. 

14 Propovijed na Knjigu Izlaska, br. LXXIV., str. 1., CP, sv. XXIII., 
str. 1505.; usp. Katehetske propovijedi, sv. 2., str. 171s. 

15 Propovijed na Knjigu Izlaska, br. LXXIV, str. 3., CP, sv. XXI- 
II., str. 1507. 

16 Propovijed na Knjigu Izlaska, br. LXXIIL, str. 2., CP, sv. XXI- 
II., str. 1502. 

»Bijela je boja znamen sjajne čistoće, nevinosti 
i svetosti, radosti i preobraženja. Svjetlo je uvi¬ 
jek znamen nebeskih bića i ona je kao odijelo, 
u koje se Bog zaogrće. Zato bjelina diže čovjeka. 
(...) 

Ta nas boja podsjeća na bjelinu duše koja se 
stječe strpljivim podnošenjem kušnji i patnja, te 
odricanjem.« 


O nadbiskupovoj uronjenosti u otajstvo 
euharistije uvjerava nas i župnik Josip Vra- 
neković. Kada je on zatočenom nadbiskupu, 
po savjetu liječnika dr. Riesnera, radi psihič¬ 
kog opuštanja, predložio nabaviti televizor, 
nadbiskup je to otklonio riječima: »To nije 
istina da bi mi toliko dobro došao [televizor]. 
Imam Isusa u tabernakulu! Što mi još onda 
ovdje treba.« 17 Dapače, iz svojih siromašnih 
izvora platio je pozlatu jednog ciborija i po¬ 
zlatu ključa od svetohraništa. 

A porečko-pulski biskup Dragutin Ne- 
žić, koji je kao mlad svećenik bio obredni- 


17 VJD, sv. III., str. 126. 


m 

Z) 





B 








Nadbiskup Stepinac u Luceri godine 1939., pri¬ 
godom pohoda grobu bi. Augustina Kažotića 



Dobrodošlica nadbiskupu Stepincu prigodom 
blagoslova kamena temeljca za svetište Majke 
Božje kurdske u Zagrebu 


čar nadbiskupa Stepinca, posvjedočio je u 
postupku Alojzijeva proglašenja blaženim 
ovako: »Molio je u kapeli klečeči na koljeni¬ 
ma na klecalu, pogledom u vrata Svetohra- 
ništa, misli su mu dakle bile uz Isusa. Njego¬ 
va je molitva pokazivala znakove povezano¬ 
sti s Gospodinom i jedinstva s Njime. Iz rev¬ 
nosti u moljenju te po žaru u molitvi euhari- 
stijskom Isusu i Majci Božjoj, možemo lako 
zaključiti na duhovni visoki stupanj moli¬ 
tvenog njegovog života u cijelosti. Ne bi se 
u narodu snažno širio glas o njegovoj sveto¬ 
sti, da ga nisu po njegovoj višoj molitvenoj 
pobožnosti osjećali Bogu posve bližim i na¬ 
dasve odanim.« 18 

Na slobodi, na suđenju, u Lepoglavi i do 
smrti u Krašiću, Alojzije bijaše svjestan sve¬ 
ćeničkog i biskupskog značaja, koji dozrije¬ 
va i usavršava se snagom najsvetijega čina, 
svete mise. Kao sužanj u Krašiću, to je po¬ 
svjedočio i u propovijedi na Veliki četvrtak 
godine 1959., ovim riječima: »Teško nama, 
ako mi, nakon tolikih opomena i pouka u cr¬ 
kvi zaboravimo na svoga jedinog pravog li¬ 
ječnika, učitelja, otkupitelja i pastira, a to je 
Isus Krist, koji je u ovom divnom Presvetom 
Sakramentu, što ga je ustanovio na današ¬ 
nji dan.« 19 

To jamči i svećenik Nikola Borić, koji je 
kao zatočenik u kaznionici u Lepoglavi nad¬ 
biskupu Stepincu četiri godine gotovo svaki 
dan posluživao kod svete mise: »Nadbiskup 
je ustajao već u 5 sati da bi prije Mise mogao 
svršiti jutarnju molitvu, razmatranje i pri¬ 
pravu za Misu. Poslije Mise bila je zahvala, 
a onda zajutrak. Nakon doručka je u svojoj 
sobi izmolio časoslov, čitao Sv. pismo, a za¬ 
tim duhovno štivo. (...) Sve je to kod kažnje- 
nika potvrđivalo glas o njegovoj svetosti.« 20 


18 CP, sv. IV., str. 802. 

19 CP, sv. XIX, str. 405. Tu je misao potvrdio i u propovijedi 
na Tijelovo te godine riječima: »Molite Ga, dakle, [Isusa] (...) 
neka vam danas svima bude od koristi (...) i kao Učitelj, i kao 
Liječnik, i kao Spasitelj.« CP, sv. XIX., str. 436. 

20 CP, sv. LV., str. 105. 








»Blaženi Alojzije Stepinče, moli za nas!« šaptale su usne tisuća pobožnika na grobu bi. Alojzija Stepinca, 
utječući se u njegov zagovor na njegov liturgijski blagdan, 10. veljače 2010. 


Trodnevnica 


Liturgijski blagdan i 50. obljetnica smrti bi. Alojzija Stepinca svečano su proslavljeni u domovini i inozem¬ 
stvu. U katedralama, župnim crkvama i mnogim kapelama održane su pobožnosti, priredbe, akademije te 
svečana euharistijska slavlja s prigodnim propovijedima. Gotovo svi hrvatski biskupi predvodili su euharistij- 
ska slavlja i u prigodnim propovijedima vjernicima predočili pastirski i mučenički lik toga »najsvjetlijeg lika 
Crkve u Hrvata«. 

Liturgijskomu je blagdanu u zagrebačkoj prvostolnici prethodila trodnevnica, koju su predvodili mons. Ivan 
Šaško, pomoćni biskup zagrebački, mons. Juraj Batelja, postulator, i mons. Valentin Pozaić, pomoćni biskup 
zagrebački. 

Trodnevnice i devetnice organizirane su i u mnogim župama, osobito u crkvama posvećenima bi. Alojziju 
Stepincu. Posebno svečana devetnica održana je u crkvi i župi posvećenoj Blaženiku u Koprivnici, gdje je odr¬ 
žan i višednevni glazbeni festival za sve uzraste djece i mladih te župnih zborova iz brojnih hrvatskih bisku¬ 
pija i različitih hrvatskih krajeva. 

između brojnih svečanosti u ovom broju »Glasnika« donijet ćemo izvješća tek s nekoliko svečanosti s kojih 
su izvještaji proslijeđeni na adresu Postulature. 


Dan bi. Alojzija Stepinca u 
Križevcima 

Radionicama za djecu na temu hrvat¬ 
skih svetaca i blaženika te javnom izved¬ 
bom stvorenih programa u jutarnjem i po¬ 
podnevnom dijelu u Križevcima su u subo¬ 


tu 30. siječnja 2010. nastavljeni 2. dani hrvat¬ 
skih svetaca i blaženika. Naime, u Križev- 
ce je tijekom jutra u organiziciji župa stiglo 
oko 200 djece iz Vira, Privlake, Zagreba, Bre- 
stja, Zrinskog Topolovca i Sv. Petra Orehov- 
ca, pa su ona, kao i puno domaće križevačke 
djece, nakon uvodnih pozdrava župnika Zi- 

©Župni zbor iz Draganića predvodio je liturgijsko ©Svećenici Ozaljskog dekanata, predvođeni preč. Josi- 
pjevanje u devetnici za Stepinčevo u Krašiću 3. ve- pom Jakovčićem, župnikom i dekanom u Ozlju, pri- 

ljače 2010.; misno slavlje je predvodio i propovije- godom devetnice za Stepinčevo u Krašiću 8. veljače 

dao njihov župnik vlč. Stjepan Prugovečki 2010. poveli su i članove svojih župnih zborova 


nića, glavnog urednika Maloga koncila - Maka 
Vojmila Žica, koordinatorice radionica Va¬ 
lentine Palošike i voditeljice Vlaste Kliček, u 
dva radna sata kreirala literarna, novinarska, 
dramska, likovna, glazbena i plesna ostvare¬ 
nja na temu hrvatskih svetaca i blaženika. 

Posebice je večernji dio programa bio u 
znaku bi. Alojzija Stepinca u povodu 50. go¬ 
dišnjice njegove smrti. Pobožnost klanjanja 
protkana pjesmom i Stepinčevim mislima u 
izvedbi svećeničkog zbora više biskupija, na¬ 
kon uvodnih pozdrava župnika Krešimira 
Žinića, nastavljena je u crkvi sv. Ane misnim 
slavljem, koje je predvodio mons. Batelja. 

Poslije misnog slavlja su mladi iz Udruge 
»Mravs« u velikoj dvorani Hrvatskog doma 


izveli bi. Stepincu posvećenu predstavu Sto¬ 
lica, a glazbeni pečat susretu dao je glazbeni 
sastav »Zakon neba«. Oni su izvedbom skeča 
Treći pad, također posvećen bi. Stepincu, obo¬ 
gatili javnu izvedbu programa stvorenih na 
radionicama. 

Krašić 

Na 50. obljetnicu smrti zagrebačkog nad¬ 
biskupa kardinala bi. Alojzija Stepinca, u srije¬ 
du 10. veljače, svečano misno slavlje u župnoj 
crkvi Presvetog Trojstva u Krašiću predvodio 
je vrhbosanski nadbiskup kardinal Vinko Pu- 
ljić, u koncelebraciji s varaždinskim biskupom 
Josipom Mrzljakom, križevačkim vladikom 
Nikolom Kekićem te pedesetak svećenika. 



© KraŠić , 10. veljače 2010. 






© Misno slavlje 10. veljače 2010. predvodio je kard. Vin¬ 
ko Puljić, nadbiskup vrhbosanski, u suslavlju s mons. 
Josipom Mrzljakom, biskupom varaždinskim, i mons. 
Nikolom Kekićem, biskupom križevačkim 


© Župni zbor i hodočasnici iz Markuševca predvodili su 
liturgijsko pjevanje u devetnici za Stepinčevo 5. velja¬ 
če 2010.; misno slavlje je predvodio i propovijedao nji¬ 
hov župnik i dekan preč. Zlatko Golubić 


Dobrodošlicu kardinalu Puljiću i svim 
hodočasnicima izrekla je tajnica Župnoga 
pastoralnog vijeća Kristijana Banić. U ime 
svih hodočasnika i župljana pozdravio ga je 
i domaći župnik vlč. Dragutin Kučan. 

Kardinal Puljić se u propovijedi osvrnuo 
i na metode komunizma, koji je želio zatro¬ 
vati i uništiti vjeru. Kako su perfidno htjeli 
zavesti svećenike načelom: »Žavedi pastira, 
pa ćeš lako i stado zavesti.« Tu je istaknuo 
udruženje kojemu se nadbiskup Stepinac 
energično protivio, no nije bio protiv sveće¬ 
nika, nije osuđivao njihove slabosti, kako je 
rekao kardinal te je podsjetio na Stepinčevo 
načelo: »Zastupati vjerska načela, ne proda¬ 
ti se, ne izdati Crkvu.« 

»Govorim kao biskup koji je prošao isku¬ 
šenja rata, napada, prijetnji, ucjena, i Blaže- 
nik mi je bio uzor. Hvala Bogu da sam toli¬ 
ko toga pročitao o njemu. Značilo mi je to 
mnogo u tim teškim danima. Ostati vjeran 
Bogu, Crkvi i svome narodu. To ima svo¬ 
ju cijenu, cijenu žrtve, ali kad se nešto voli, 
onda nema straha pred tom cijenom, jer je 
ljubav uvijek pokazana snagom žrtve. Gdje 
nema spremnosti na žrtvu, nema ni ljuba¬ 
vi. To sam od Blaženika naučio« - rekao je 
kardinal Puljić te upozorio da danas naše¬ 
mu hrvatskom narodu nedostaje pouzdanje 
u Boga. 

Pjevanje je predvodio mješoviti župni 
zbor župe Presvetog Trojstva. 

© Župni zbor i hodočasnici iz Čučerja predvodili 
su liturgijsko pjevanje u devetnici za Stepinčevo 
4. veljače 2010.; misno slavlje je predvodio i pro¬ 
povijedao njihov župnik vlč. Ivan Torbar 

© Mnoštvo vjernika proslavljalo je blagdan bi. Alojzija Ste- 
pinca i 50. obljetnicu njegove mučeničke smrti. Tijekom 
cijelog dana vjernici su pohađali njegov grob u Zagrebač¬ 
koj prvostolnici, a dupkom su ispunili katedralu i na ve¬ 
černjoj misi, 10. veljače 2010. 


ti poraz. Suočile su se s govorom šutnje. No 
križ je baš u tome najsnažniji. Bog je svoju ri¬ 
ječ prepustio šutnji ljubavi. Razapeta i poni¬ 
žavana postala je još glasnijom. (...) 

Postoje vrijednosti od kojih se ne može 
odstupiti, jer se ne može zanijekati istina. 
Ako se to dogodi, život ostaje bez smisla, 
a življenje bez radosti. Vjernost Istini zbu¬ 
njivala je neprijatelje, ljutila ih i bila pokre¬ 
tačem novih neistina. Blaženi kardinal je to 
znao i upravo zbog toga nije dopuštao da se 
umnaža mržnja, da postane sastavnim dije¬ 
lom ljudskih suodnosa. Prihvatio je patnju, 
koja ga je pročistila; ali ne samo njega, nego 
i vjernike kojima je bio pastir. (...) 

Njegova hrabrost i velikodušnost, uvijek 
usmjerena prema nebeskomu, rodila je nove 
vjernosti. S kolikom su samo vjernošču sve¬ 
ćenici među sobom, a zatim i vjernici gradili 
zajedništvo, zahvaljujući kardinalovoj vjer¬ 
nosti. Slobodno možemo reći da je sačuvao 
zajedništvo Crkve ne samo u njezinoj po- 


Vrijednosti od kojih se ne može 
odstupiti 


Misli iz propovijedi nadbiskupa i kardinala Josipa Bo- 
zanića u Zagrebačkoj prvostolnici 10. veljače 2010. 

»Blaženi Alojzije ostavio nam je i svjedo¬ 
čanstvo o mudrosti križa. Ideologije koje su 
tutnjale u povijesnom tijeku njegova vreme¬ 
na, kao i one koje su oštrinom kritike, nakon 
smrti, željele ovladati istinom, razgolićene 
su u svojim pokušajima i prisiljene prizna¬ 






© Mnoštvo vjernika i više od stotinu svećenika sudjelova¬ 
lo je u euliaristijskom slavlju na blagdan bi. Alojzija Ste- 
pinca u zagrebačkoj prvostolnici, 10. veljače 2010. 

vezanosti s Petrovim nasljednikom, nego i 
u svećeničkome zajedništvu te zajedništvu 
vjernika, koji su u njegovu umiranju imali 
oslonac za življenje evanđelja u krilu Crkve. 

To zajedništvo svećenika i vjernika, 
osjetljivost za Crkvu, produbljivanje nutar¬ 
njega smisla svoga kršćanstva i zauzetost u 
konkretnim prilikama i neprilikama dugu¬ 
jemo Stepinčevoj vjernosti. Iz nje su potekla 
nova svećenička i redovnička zvanja, odu¬ 
ševljenje za nebesko. U trenucima sumnja 
vjernici su ponovno i ponovno dolazili na 
njegov grob, gdje su nalazili snagu za dalj¬ 
nji hod. 

Ovdje, pokraj blaženikova groba, rodi¬ 
telji su pronalazili snagu za odgoj svoje dje¬ 
ce u kršćanskom duhu; supružnici za uzaja¬ 
mnu ljubav; mladi za nove i hrabre korake u 
životu. Ovdje, u Stepinčevoj katedrali, osta- 


© Uz brojne svećenike i biskupe u euhari- 
stijskom slavlju 10. veljače 2010. sudje¬ 
lovali su, uz zagrebačkoga nadbiskupa 
kardinala Josipa Bozanića, i mons. Ili¬ 
ja Janjić, biskup kotorski, te apostolski 
nuncij u Republici Hrvatskoj mons. Ro- 
berto Cassari 

la je sačuvana, iako budno motrena, slobod¬ 
na riječ, koju su ljudi osjećali da im pripada. 
Ovdje, pod okriljem Crkve, dolazi se čuti ri¬ 
ječ, usklađenu s istinom koju je Bog usadio 
u čovjeka. 

Ovdje je uvijek tinjala i budila se vjera u 
pravedne zahtjeve za slobodom svakoga na¬ 
roda, a posebno hrvatskoga, koji se i u na¬ 
šemu vremenu treba vraćati pred Stepinčev 
lik, tražeći što je danas poziv koji nam Bog 
povjerava. Ovdje se iskreni hrvatski vjernik 
u najtežim trenucima pitao kako dalje, kamo 
nam je ići... Imao je i ima odgovor pred so¬ 
bom od kojega može živjeti svako društvo, 
otvoreno istini o ljudskom postojanju.« 

© Kardinal VVilliam Joseph Levada, pročelnik 
Kongregacije za nauk vjere, propovijeda na li¬ 
turgijski blagdan bi. Alojzija Stepinca u crkvi 
sv. Jeronima Papinskoga hrvatskog zavoda sv. 
Jeronima u Rimu, 10. veljače 2010. 

Stepinčevo u Rimu 

Na blagdan blaženog Alojzija Stepinca, 
o pedesetoj obljetnici njegova preminuća, 
slavljeno je svečano večernje misno slavlje 
u hrvatskoj nacionalnoj crkvi sv. Jeronima 
u Rimu, koje je predvodio prefekt Kongre¬ 
gacije za nauk vjere američki kardinal VVi¬ 
lliam Joseph Levada. Uz kardinala Levadu 
u koncelebraciji su bili glavni tajnik Biskup¬ 
ske sinode u Rimu nadbiskup Nikola Etero- 
vič, novoimenovani apostolski nuncij u Ku- 


© Biskupi iz raznih ustanova Svete Stolice uklju¬ 
čili su se u euharistijsko slavlje na liturgijski 
blagdan bi. Alojzija Stepinca u crkvi sv. Jeroni¬ 
ma Papinskoga hrvatskog zavoda sv. Jeronima 
u Rimu, 10. veljače 2010. 

vajtu, Bahreinu i Kataru te apostolski dele¬ 
gat na Arapskom poluotoku nadbiskup Pe¬ 
tar Rajič, gospićko-senjski biskup Mile Bo- 
govič, umirovljeni nadbiskup Luigi De Ma- 
gistris, rektor Zavoda sv. Jeronima Jure Bog¬ 
dan, duhovnik Zavoda o. Mihaly Szentmar- 
toni, rektor bogoslovije »Sedes Sapientiae« 
Juan Carlos Dominguez, rektor Američ¬ 
kog zavoda Francis Kelly, rektor Njemačko- 
mađarskog zavoda o. Franz Meures, mons. 
Egidije Živkovič iz Austrije te mnogi sveće¬ 
nici koji djeluju ili studiraju u Rimu. U litur¬ 
gijskom slavlju su sudjelovala i dva đakona, 
Ante Rako i Ivan Grbešić, a u asistenciji su 
bili bogoslovi iz Papinskog zavoda Germa- 
nicum i Hungaricum te rimskoga velikog 
sjemeništa. Svetoj misi bilo je nazočno više 
veleposlanika pri Svetoj Stolici i ostalih di¬ 
plomatskih službenika: prof. Emilio Marin 
(Hrvatska), Martin Bolldorf (Austrija), An¬ 
tun Sbutega (Crna Gora), Jasna Krivošić-Pr- 
pić (Bosna i Hercegovina). 






© Brojni svećenici koji studiraju na papinskim sveučilištima u Rimu pozorno slušaju propovijed kard. 
VVilliama Josepha Levade na liturgijski blagdan bi. Alojzija Stepinca u crkvi sv. Jeronima Papinskoga 
hrvatskog zavoda sv. Jeronima u Rimu, 10. veljače 2010. 


Kadinal Levada izrazio je svoju veliku 
radost što je mogao predvoditi svetu misu 
o pedesetoj obljetnici »dana rođenja - dies 
natalis« blaženog Alojzija Stepinca, rekav¬ 
ši da je pedeseta obljetnica nekog događa¬ 
ja uvijek prigoda posebnog slavlja i sveča¬ 
nosti: »Govorimo o zlatnom jubileju. O pe¬ 
desetoj obljetnici smrti blaženog i čašćenog 
kardinala Stepinca možemo ustvrditi da je 
on sam pročišćeno zlato u taljici koje nam 
Gospodin danas predstavlja, zlato izvan¬ 
redne vjernosti Gospodinu i Crkvi.« No ta 
vjernost i snaga blaženog Stepinca nije dola¬ 
zila od njega sama, nego od Boga koji ga je 
izabrao - nastavlja kardinal Levada, dodav¬ 
ši da poradi imena Gospodnjega živimo nje¬ 
govu istu sudbinu, ali i u iste njegovu imenu 
pronalazimo našu snagu i jakost. 

Od preminuća kardinala Stepinca pa 
sve do danas u hrvatskoj nacionalnoj crkvi 
sv. Jeronima u Rimu obilježavala se svake 
godine obljetnica njegove smrti. Redovito 
su misu predvodili kardinali iz Rimske ku¬ 
rije ili neki od hrvatskih (nad)biskupa. Tako 
je kardinal Seper 13 puta predsjedao litur¬ 
gijskom slavlju, a kardinal Joseph Ratzinger 
one iste godine kada je Stepinac proglašen 
blaženim. 

Liturgijsko pjevanje animirao je sveto- 
jeronimski zbor pod vodstvom vicerektora 
Željka Majića i Martine Lončar za orguljama. 


Kutinska Slatina 

Spomendan preminuća bi. Alojzija Ste¬ 
pinca župa Kutinska Slatina obilježila je 10. 
veljače u prepunoj crkvi svečanom konce- 
lebriranom misom i nastupom mješovito¬ 
ga pjevačkog zbora. Uz 50. obljetnicu smr¬ 
ti kardinala mučenika propovjedao je prelat 
Vladimir Stanković. 

Za spomendan vjernici župe Kutinska 
Slatina pripravljali su se od 7. do 9. veljače 
trodnevnicom. Dobro posjećene mise pred¬ 
vodili su Šaša Jozić iz Kutine, Nedjeljko Piš- 
ković iz Osekova i Branimir Koretić iz Siska. 

Budaševo 

Više tisuća vjernika sudjelovalo je na 
misi koju je biskup Vlado Košić slavio u sri¬ 
jedu 10. veljače u župi bi. Alojzija Stepinca u 
Budaševu, u koncelebraciji s pedesetak sve¬ 
ćenika Sisačke biskupije. 

Misno slavlje pjesmom je uveličao žu¬ 
pni mješoviti zbor. Nakon mise učenici su u 
osnovnoj školi priredili svečanu akademiju 
o životu bi. Alojzija Stepinca. 

Stepinčevo u Tisanić Jarku 

Spomendan blaženog Alojzija Stepinca 
proslavljen je 10. veljače svečanim euhari- 
stijskim slavljem u kapeli sv. Roka u Tisanić 
Jarku, u župi Zabok, koje je predvodio žu¬ 
pnik Marijan Culjak. 

© VIč. Dragutin Kučan, krašićki župnik, pozdravlja kardinala Puljića, biskupe, svećenike i Božji narod 
na blagdan bi. Alojzija Stepinca, 10. veljače 2010. 


Na Trsteniku u Splitu 

Splitska župa sv. Ivana Krstitelja na Tr¬ 
steniku svečano je proslavila spomendan bi. 
Alojzija Stepinca, svojeg suzaštitnika. Sre¬ 
dišnje euharistijsko slavlje 10. veljače u žu¬ 
pnoj crkvi predvodio je dr. Mladen Parlov, 
ravnatelj Nadbiskupskog sjemeništa u Spli¬ 
tu i profesor na KBF-u Sveučilišta u Splitu. 

Proslavi blagdana prethodila je trodne¬ 
vna duhovna priprava od 7. do 9. veljače. 
Misu je svake večeri predvodio katedralni 
župnik i dekan Tomislav Cubelić. 

Petnaesta obljetnica Caritasove kuće 
»BI. Alojzije Stepinac« u Brezovici 

Petnaesta obljetnica postojanja Carita¬ 
sove kuće za zbrinjavanje djece s tjelesnim 
ili mentalnim oštećenjem »BI. Alojzije Stepi¬ 
nac« u Brezovici svečano je proslavljena 9. 
veljače, dan uoči Blaženikova spomendana, 
uz nazočnost brojnih gostiju iz zemlje i ino¬ 
zemstva, među kojima su bili državna taj¬ 
nica za socijalnu skrb u Ministarstvu zdrav¬ 
stva i socijalne skrbi Republike Hrvatske 
Dorica Nikolić, predstavnik Caritasa Bisku¬ 
pije Rottenburg-Stuttgart Thomas Reuther, 



predstavnik Caritasa Biskupije Klagenfurt 
Peter Quendler i bivša ravnateljica Caritasa 
Zagrebačke nadbiskupije Jelena Brajša. 

Slavlje je započelo svečanom misom, 
koju je predslavio zagrebački pomoćni bi¬ 
skup Ivan Šaško. Povezujući kuću u Brezo¬ 
vici s njezinim zaštitnikom bi. Alojzijem Ste- 
pincem, mons. Šaško je u propovijedi ista¬ 
knuo da je Stepinac bio »svijan ali ne po- 
vinut, slaman ali ne slomljen«. »Ovaj dom 
u Brezovici kroz svojih je petnaest godina 
svjedok iznimne kršćanske snage, ali i ispi¬ 
ta savjesti, vjerodostojnosti našega poziva i 
zrelosti našeg naroda.« 

Dan vojne kapelanije bi. Alojzija 
Stepinca u Karlovcu 

U crkvi Presvetog Srca Isusova u Kar¬ 
lovcu na spomendan nebeskog zaštitnika 
bi. Alojzija Stepinca i 50. obljetnice njegove 
smrti, 10. veljače, proslavljen je Dan vojne 
kapelanije Zapovjedništva Hrvatske kopne¬ 
ne vojske. Svečanu misu predvodio je voj¬ 
ni biskup Juraj Jezerinac, u koncelebraciji sa 
svećenicima karlovačkih župa, karlovačkim 
dekanom preč. Ferdinandom Vražićem, voj¬ 
nim kapelanima Karlovačkoga vojnog deka- 













nata i vojnim dekanom preč. Andrijom Mar- 
kačem. U misnom slavlju sudjelovali su pri¬ 
padnici zapovjedništva HKoV-a, pukovnije 
vojne policije, djelatnici pukovnije veze, in- 
ženjerijske pukovnije. Vatrogasne zajedni¬ 
ce Karlovačke županije i Vatrogasne zajed¬ 
nice Grada Karlovca, članovi obitelji pogi¬ 
nulih branitelja, njihovi suborci i predstav¬ 
nici udruga proizašlih iz Domovinskog rata 
s područja Karlovca. Misnom slavlju nazoči- 
li su također čelnici građanskih vlasti: karlo¬ 
vački župan Ivan Vučič sa zamjenikom, Iva¬ 
nom Banjavčičem i karlovački gradonačel¬ 
nik Damir Jelič, načelnik PU karlovačke Jo¬ 
sip Celič, sa suradnicima iz svih policijskih 
postaja. 

U Požegi 

Vjernici Požeške biskupije svečanim eu- 
haristijskim slavljem u drevnoj crkvi sv. Lo- 
vre slavili su 10. veljače svojeg suzaštitni- 
ka bi. Alojzija Stepinca. Slavlje u crkvi koja 
čuva moći hrvatskog blaženika predvodio je 
krčki biskup Valter Župan, u koncelebraci- 
ji s požeškim biskupom Antunom Škvorče- 
vićem, katedralnim arhiđakonom i dekani¬ 
ma, prepoštom i kanonicima Stolnoga kap¬ 
tola te ostalim dijecezanskim i redovničkim 
svećenicima. 


U Stražemanu 

U župnoj crkvi sv. Mihovila u Straže¬ 
manu svečanim euharistijskim slavljem, 
koje je predvodio kaptolački dekan i jakšić- 
ki župnik Josip Bogović, slavljen je 10. velja¬ 
če spomendan bi. Alojzija Stepinca. Naime, 
u toj je crkvi još davne 1981. godine bio po¬ 
stavljen lik blaženog Alojzija i blaženog Iva¬ 
na Merza, zahvaljujući tadašnjemu i sadaš¬ 
njemu župniku mons. Josipu Devčiću, koji 
je zbog toga završio i u zatvoru. 

U Srimi 

Jubilarna 50. obljetnica smrti bi. Alojzi¬ 
ja Stepinca proslavljena je 10. veljače u Ši¬ 
benskoj biskupiji svečanim misnim slavljem 
u župi Srima. U novoj župnoj crkvi, koja je 
posvećena u svibnju protekle godine bi. Ste- 
pincu, euharistiju u koncelebraciji sa župni¬ 
kom Srime Antom Pavlovićem i desetak 
svećenika prvi put na Stepinčevo predvodio 
je šibenski biskup Ante Ivas. 

U katedrali sv. Vida u Rijeci 

U riječkoj katedrali sv. Vida na 50. obljet¬ 
nicu smrti bi. Alojzija Stepinca euharistijsko 
slavlje predvodio je nadbiskup Ivan Devčić. 
Proslavljajući jubilarni spomendan zajedno 


Molitvena zajednica 
blaženog Alojzija Stepinca 

Već sedmu godinu u Zagrebu djeluje Molitvena zajednica blaženog Alojzija Stepinca. 

To je skupina katoličkih vjernika koja nastoji živjeti evanđelje, nadahnuta primjerom 
bi. Alojzija Stepinca. Dosad se u zajednicu uključilo oko 5 000 molitelja. Ta naša braća 
i sestre nastoje molitvom, praćenom savjesnim kršćanskim životom, pridonijeti vlastitoj 
osobnoj duhovnoj formaciji, a time i duhovnoj i moralnoj obnovi Crkve u Hrvata i hrvatskog 
naroda, na temeljima četrnaestostoljetne katoličke baštine. 

Tko može postati članom i što čini član Molitvene zajednice bi. 
Alojzija Stepinca? 

Svaki se kršćanin može uključiti u Molitvenu zajednicu blaženog Alojzija 
Stepinca, koja promiče molitveni život, duhovne vrijednosti, i širi Kristovu 
ljubav u svim područjima javnoga života, kako je to činio i bi. Alojzije. 
Prijavnica se može naručiti na sljedećoj adresi: 

Zajednica štovatelja BLAŽENOG ALOJZIJA STEPINCA 
10 000 Zagreb, Kaptol 31 
Tel. (01) 4894 879 

Svaki štovatelj blaženog Alojzija Stepinca uklju¬ 
čen u ovu molitvenu zajednicu moli: 

■ za čast i proslavu Isusa Krista i Katolič¬ 
ke crkve, 

■ za čvrstoču osobne vjere i vjernosti Isu¬ 
su Kristu i Crkvi, 

■ za svoje osobne nakane i potrebe, 

■ za domovinu Hrvatsku i svakoga čovje¬ 
ka, 

■ za očitovanje i potvrdu svetosti bi. Aloj¬ 
zija Stepinca u postupku njegove kauze 
za proglašenje svetim. 

Uz molitvu svaki štovatelj bi. Alojzija Stepinca 
uključen u ovu molitvenu zajednicu svojim radom 
nastoji: 

■ savjesno obavljati svoje svakodnevne 
obveze, 

■ svjedočiti kršćanske istine u osobnome i 
javnome životu, 

■ surađivati s Postulaturom u promicanju 
blaženikova glasa svetosti, 

■ sudjelovati svakoga 10. dana u mjesecu 
u slavlju sv. mise ili na molitvenom sa¬ 
stanku, 

■ darom i žrtvom pridonositi uspješnu 
dovršetku postupka za proglašenje sve¬ 
tim bi. Alojzija Stepinca. 

S vjerom u općinstvo svetih, za svoje potrebe i potrebe 
braće ljudi, osobito za ozdravljenje bolesnih i obra¬ 
ćenje nevjernika, moli zagovor bi. Alojzija Stepinca, 
biskupa i mučenika s nakanom što skorijeg njegova 
proglašenja svetim. 



Mons. Stjepan Lacković govori o nadbiskupu Ste- 
pincu u prisutnosti Luke Brajnovića i mons. Kre¬ 
šimira Zorića u »Collegiu S. Maria« u Via Meru- 
lana u Rimu, na kongresu »Exul familia« 


s dvadesetak svećenika i brojnim vjernicima 
u riječkoj katedrali, nadbiskup je u propo¬ 
vijedi podsjetio na poruke koje je Blaženik 
uputio ne samo riječju nego i životnim svje¬ 
dočenjem. »Bio je pšenično zrno iz čijeg su 
umiranja iznikli bogati plodovi za Crkvu i 
hrvatski narod. Ohrabreni njegovim primje¬ 
rom, mnogi su biskupi i svećenici, ali i vjer¬ 
nici laici, hrabro svjedočili svoju vjeru u Kri¬ 
sta i vjernost Crkvi u onim teškim vremeni¬ 
ma, podnoseći zbog toga velike žrtve«, ista¬ 
knuo je mons. Devčić. 

U Zadru 

Svečano misno slavlje u srijedu 10. velja¬ 
če u župnoj crkvi bi. Alojzija Stepinca na Bi- 
lom brigu u Zadru, prvoj župi u Hrvatskoj 
posvećenoj našemu Blaženiku, predvodio je 
Srećko Frka Petešić, kanonik Stolnoga kap¬ 
tola sv. Stošije u Zadru, u zajedništvu s dva¬ 
deset svećenika. Vjernici su izrazili štova¬ 
nje i pred Stepinčevim moćima u relikvija- 
ru pred oltarom, gdje je bio izložen i kamen 
temeljac, koji je za svojeg pohoda Zadru bla¬ 
goslovio Ivan Pavao II., a položit će se u te¬ 
melje buduće crkve, koju je potrebno izgra¬ 
diti u tome velikom predjelu, gdje se zasad 
puk okuplja u montažnoj crkvi. 

Nedjelja obitelji i Stepinčevo u 
Hamiltonu 

Pedeseta obljetnica smrti kardinala Ste¬ 
pinca svečano je proslavljena u župi Sveto¬ 
ga Križa u Hamiltonu. Misu je služio župnik 
Marijan Mihoković, a na orguljama je svira¬ 
la Andreja Mahovlich-Rački. Mnogi vjerni¬ 
ci su na euharistijsko slavlje došli u hrvat¬ 
skim narodnim nošnjama, a neki u službe¬ 
nim odorama i sa znakovljem svojih udru¬ 
ga. Bili su to župni mješoviti zbor, članice 
»Hrvatske katoličke žene«, Kolumbovi vi¬ 
tezovi i njihova počasna garda, »Hrvatsko 
selo«, »Hrvatski narodni dom«, »Draga- 
nići«, »Sv. Juraj« i »Zlatni pajdaši«. Nakon 
mise druženje je nastavljeno u velikoj žu¬ 
pnoj dvorani župnim objedom, koji tradici¬ 
onalno za tu prigodu priprema »Hrvatsko 
selo«, ovaj put pod vodstvom predsjednice 
Mary-Ann Saić. 

Hrvati u Francuskoj proslavili 
Stepinčevo 

Hrvati u Nici, u Francuskoj, proslavili 
su 14. veljače svojega nebeskog zaštitnika bi. 
Alojzija Stepinca. Na misi u kapeli sv. Iva¬ 
na Bosca uz Hrvate okupili su se i Sloven¬ 
ci te više Francuza. Voditelj misije vlč. Stje¬ 
pan Čukman u propovijedi je predstavio ve¬ 
ličinu blaženog Stepinca. Na misi je pjevao 
i svirao tamburaški orkestar »Franceki«, iz 
župe Rečica kraj Karlovca. 

Kardinal Bozanić proslavio 
Stepinčevo u Torontu i Mississaugi 

Tijekom pohoda hrvatskim vjernicima u 
Kanadi i Sjedinjenim Američkim Državama 
zagrebački nadbiskup kardinal Josip Boza¬ 
nić proslavio je blagdan Stepinčeva s vjer¬ 
nicima župe Naša Gospa Kraljica Hrvata u 
Torontu (13. veljače) te župe Hrvatskih mu¬ 
čenika u Mississaugi. Slavlje u Mississaugi 
ujedno je bilo obilježavanje 30. obljetnice iz¬ 
gradnje i blagoslova župne crkve Hrvatskih 
mučenika. 

Čestitajući taj jubilej uime biskupa Hr¬ 
vatske biskupske konferencije i biskupa Bi¬ 
skupske konferencije Bosne i Hercegovine, 
kardinal Bozanić je potaknuo sve na razmi¬ 
šljanje što bi bilo od hrvatskih vjernika da 
ovih trideset godina nije bilo prisutnosti Ka¬ 
toličke crkve, koja okuplja i sabire sve hrvat¬ 
ske katolike. 

Na kraju govora kardinal Bozanić pove¬ 
zao je slavlje toga jubileja s proslavom 50. 
obljetnice od svete smrti blaženog Alojzi¬ 
ja Stepinca, istaknuvši da je ime blaženog 
Alojzija Stepinca postalo ime u kojem se hr¬ 
vatski narod raspoznaje u cijelom svijetu te 
svima zaželio da nam »Stepinac trajno go¬ 
vori o ljubavi prema Bogu, Katoličkoj crkvi i 
hrvatskomu narodu«. 

Kardinal Bozanić je uz 50. obljetnicu 
smrti bi. Alojzija Stepinca u mjesecu velja¬ 
či pohodio i hrvatske katoličke župe u Oak- 
villeu, Hamiltonu, Clevelandu, New Yorku 
i Fairviewu. 

Sindelfingen 

Velik broj hrvatskih vjernika iz Sindel- 
fingena i Boblingena te okolnih mjesta su- 


DAROVI ZA POKRIĆE TROŠKOVA 
U POSTUPKU PROGLAŠENJA SVETIM 
BL. ALOJZIJA STEPINCA 

Nakon objavljivanja posljednjeg broja 
Glasnika svoj dar za pokriće troškova u po¬ 
stupku za proglašenje svetim kard. Alojzija 
Stepinca uručili su ovi darovatelji: preč. Jo¬ 
sip GJURAN - Zagreb; obitelj POZAIĆ & 
KRANJAC (Kanada); John HRDI - Cleve- 
land (USA); N. N.; Ljubica EŠKINJA - Za¬ 
greb; preč. Valent POSAVEC (župnik) - Vi- 
nica; Slavica dr. JERKUNICA - Dubrovnik; 
Barbara FORKO; vlč. Ivica PUŠKADIJA, ml. 

- Sv. Juraj na Bregu; Mara ČELIĆ - Split; Ana 
Marija LABOŠ; Ljubica TOTO; Molitvena za¬ 
jednica »Blaženi Alojzije Stepinac« - Cirkov- 
ljan, župa Prelog; Nataša NINČEVIĆ - Split; 
Marko BRKIĆ - Samobor; Blanka KARAČIĆ 

- Zagreb; Asja CVITANOVIĆ - Metković; 
Marica BREZOVIĆ - Šišljavić; Rosa MAJIĆ - 
Zagreb. 

k k k 

Uplatu i pretplatu za Glasnik i svoj dar za 
pokriće troškova u postupku za proglašenje 
svetim kardinala Alojzija Stepinca možete 
poslati preko Zagrebačke banke na ime: 
POSTULATURA KARD. STEPINCA 
I KUNSKI RAČUN: 2360000-1101605758 

ili iz inozemstva i domovine u devizama 
na sljedeći konto: 

ZAGREBAČKA BANKA d.d. - ZAGREB 
SAMOBORSKA 145 - HRVATSKA 
SVVIFT: ZABAHR 2X 

KORISNIK: NADBISKUPIJA ZAGREBAČKA 
POSTULATURA 

BLAŽENOG ALOJZIJA STEPINCA 
KAPTOL 3 I - ZAGREB 
I BAN: HR 40 23600001101605758 


Zahvaljujemo svim dobročiniteljima 
VjUgjd nicima, čijom molitvom i darom 
napreduje postupak za proglašenje sve¬ 
tim bi. Alojzija Stepinca. 

Zahvaljujemo na svjedočanstvu o ču¬ 
desnom uslišanju na zagovor bi. Aloj¬ 
zija Stepinca koje nam je proslijedo: 
Mladen KRAJAČIČ (Nova Gradiška). 












Sve čitatelje Glasnika i štovatelje bi. Alojzi- 
ja Stepinca koji su se pismenim putem prepo¬ 
ručili u zagovor bi. Alojzija Stepinca i zatraži¬ 
li molitvu na njegovu grobu potičemo da se u 
molitvi sjedine sa svim njegovim štovateljima 
koji sudjeluju u sv. misi svakog 10. u mjesecu 
u Zagrebačkoj katedrali u 18 sati. 

* * * 

Svaki dopis na Postulaturu blaženoga 
Alojzija Stepinca kojim se priopćuje primljeno 
uslišanje ili uspomena neka bude potpisan te 
obilježen nadnevkom i mjestom pisanja. Ano¬ 
nimna se pisma ne arhiviraju. Vjernici koji žele 
ostati anonimni neka to napomenu u dopisu. 

* * * 

Hvala svim čitateljima, štovateljima blaže¬ 
nog Alojzija Stepinca u domovini i širom svi¬ 
jeta, za molitve i darove te za nesebično i veli¬ 
kodušno promicanje glasa svetosti i mučeniš- 
tva kardinala Alojzija Stepinca. 


^ i 

Zahvala za suradnju 

0c srca zahvaljujemo svim čitate¬ 
ljima Glasnika koji su nam proslijedili 
osobne sastavke ili članke već objav¬ 
ljene o bi. Alojziju Stepincu ili pak 
dokumente pronađene u pismohranama ra¬ 
znih ustanova, a sve sa željom da s 
njihovim sadržajem upoznamo širi krug 
Blaženikovih štovatelja. 


k k k 

Zahvaljujem obitelji Jasne i Želi - 
mira Žnidar iz Zagreba za darovanu raz¬ 
glednicu koju je bi. Alojzije Stepinac 
poslao iz Rima 23. prosinca 1925. kao 
božičnu čestitku mons. Josipu Lonča- 
riću, ravnatelju Nadbiskupskog orfano 
trofija u Zagrebu, u Vlaškoj ulici. Ta 
razglednici prepoznaju se pitomci Pa¬ 
pinskog zavoda Germanicum i Hungaricum 
u Rimu u crvenim talarima, po kojepi su 
se razlikovali od pitomaca drugih pa¬ 
pinskih zavoda i učilišta. 


V 


djelovali su 14. veljače u crkvi Presvetog 
Trojstva u Sindelfingenu na misnom slavlju 
u povodu 50. obljetnice smrti blaženog Aloj¬ 
zija Stepinca. Uz voditelja HKZ-a fra Marin- 
ka Vukmana bili su gosti iz domovine fra 
Kruno Bekavac, ravnatelj karitativne udruge 
»Panis vitae« franjevačke provincije Presve¬ 
tog Otkupitelja u Splitu, i đakon Ivan Jelec. 

Misno slavlje uzveličali su članovi cr¬ 
kvenog zbora zajednice, pod vodstvom s. 
Bernardete Tomić, te zbor mladih, pod vod¬ 
stvom Natalije Poljak, i Kulturno-umjetnič- 
ko društvo »Zvona Zagore«, pod stručnim 
vodstvom Vinka Bula ta, koji su otpjevali ne¬ 
koliko euharistijskih pjesama, onako kako 
ih pjevaju u drniškom kraju. 

* * * 

Blagdan bi. Alojzija Stepinca proslavljen 
je u Neussu u Njemačkoj, u kapeli Srca Isu¬ 
sova. Misno slavlje predvodio je nadžupnik 
župe sv. Kvirina. 

Stepinčevo u Londonu 

Mons. Alan Hopes, pomoćni biskup 
vestminsterski u nedjelju 14. veljače 2010. u 
londonskoj crkvi Presvetog Srca predstavio 
je svetu misu s hrvatskom katoličkom zajed¬ 
nicom u spomen na 50. obljetnicu smrti bla¬ 
ženoga kardinala Alojzija Stepinca. 

Biskup Hopes je naglasio da je Stepinče- 
va jaka vjera i vjernost papi i Katoličkoj cr¬ 
kvi donijela petogodišnje uzništvo i zatoče- 
nje do smrti. On je »živio prema vrednota¬ 
ma evanđelja, a osobito pak time što je neu¬ 
morno radio protiv nepravde gdje god se je 
s njom suočio«. Biskup Hopes je istaknuo da 
postoje brojna svjedočanstva o kardinalo¬ 
vim konkretnim naporima da pomogne po¬ 
trebnima za vrijeme Drugoga svjetskog rata. 
»Sklanjao je i štitio ranjive, bolesne i stare 
Židove na svoj trošak i uz vlastiti osobni ri¬ 
zik. Mnogobrojni su koji svjedoče o kardina¬ 
lovim intervencijma u prilog hrvatskih Srba, 
koji bi se našli pod udarom režima.« 

Biskup Hopes je istaknuo da su i »posli¬ 
je rata vjera i postojanost Blaženoga Alojzija 
Stepinca bili izvrgnuti kušnji pod koumuni- 
stičkim režimom«. 





Josip Lang i Drinske mučenice 



Josip Lang rođen je u Lepšiću kraj Ivanić Grada 25. siječnja 
1857. Teologiju je studirao u Rimu i doktorirao na Papinskom 
sveučilištu Gregorijani. Za svećenika je zaređen u Zagrebu 
1883. Bio je duhovnik u Bolnici sestara milosrdnica u Zagre¬ 
bu, duhovnik i propovjednik u matičnoj kući milosrdnica u 
Frankopanskoj ulici, odgajatelj i rektor Bogoslovnog sjemeni¬ 
šta i župnik župe sv. Marije. Uvijek zauzet pastoralnim i kari¬ 
tativnim radom, imenovan je kanonikom, a zatim pomoćnim 
zagrebačkim biskupom. Često je posjećivao bolesnike, veći¬ 
nom sirotinju, i dijelio duhovnu i obilnu materijalnu pomoć. 
Silazio je u vlažne podrume, penjao se na tavane i potkrovlja 
da pomogne ljudima u teškoj materijalnoj situaciji. Svoju je 
mjesečnu plaću dijelio siromasima i često se morao zadužiti. 
Umro je u Zagrebu 1. studenoga 1924. i pokopan u crkvi sv. 
Marije na Dolcu. Za života i nakon smrti mons. Josipa Langa o 
njemu se u narodu širio glas svetosti. 


O dmah nakon smrti biskupa Langa za¬ 
grebački nadbiskup dr. Antun Bauer 
ovlastio je o. J. Vrbaneka da prikuplja 
podatke o životu i krjepostima biskupa Lan¬ 
ga, u svrhu izdavanja kritičkoga životopisa. 
Po obilnoj građi i dopisima što ih je primio 
o. Vrbanek vidjelo se da je biskup Lang u 
Hrvatskoj cijenjen i da o njemu postoji utvr¬ 
đen glas o svetome životu (»publica fama o 
njegovoj svetosti«). 

U iščekivanju životopisa, i da ne bi po¬ 
mrli važni svjedoci, nadbiskup Bauer je u 


dogovoru sa Svetom Stolicom i u sporazu¬ 
mu s Kongregacijom obreda pokrenuo bi¬ 
skupijski proces za beatifikaciju biskupa 
Langa. Postulatorom je imenovao dr. Jurja 
Mađerca, rektora Hrvatskog zavoda sv. Je¬ 
ronima, koji je za vicepostulatora u smislu 
crkvenog kanona imenovao dr. Dragutina 
Nežića, duhovnika u Nadbiskupskome bo¬ 
goslovnom sjemeništu u Zagrebu. 1 


1 Usp. O procesu beatifikacije biskupa dra J. Langa , KL, 94. (30. 
rujna 1943.), br. 39., str. 445. 












Stepinac 


Intenzivnije je poradio na kanonskom 
postupku Langove beatifikacije bi. Alojzi- 
je Stepinac proglasom »o sakupljanju pisa¬ 
ma i spisa dra JOSIPA LANGA, pomoćnog 
biskupa zagrebačkog«, dana 1. studenoga 
1943. Biskupijski postupak »o krepostima« 
za proglašenje blaženim i svetim sluge Bož¬ 
jega biskupa Langa dovršen je godine 1981. 
i protokoliran u Kongregaciji 28. studenoga 
iste godine ( Nr. Prot. 594). 

Dana 10. veljače 2010. zagrebački nadbi¬ 
skup Josip Bozanić imenovao je generalnog 
postulatora Zagrebačke nadbiskupije pre¬ 
lata Jurja Batelju postulatorom kauze sluge 
Božjega Josipa Langa. Kongregacija za pro¬ 
glašenje svetih svojim je dekretom br. 594- 
13/81, od 16. veljače 2010., potvrdila prijed¬ 
log zagrebačkog nadbiskupa, i mons. Jurja 
Batelju imenovala rimskim postulatorom za 
rečenu kauzu. 

Za daljnji postupak u toj kauzi bit će za¬ 
traženo imenovanje relatora, tj. osobe odgo¬ 
vorne pred Svetom Stolicom, i pisanje tzv. 
pozicije ( positio ), tj. životopisa na temelju is¬ 
pitanih svjedoka i priloženih dokumenata 


u biskupijskome sudskom postupku. Glas 
svetosti sluge Božjega biskupa Langa još 
uvijek je živ u velikom dijelu Božjeg naro¬ 
da, osobito u Zagrebu. Naime, brojni vjerni¬ 
ci pohađaju njegov grob i na njemu se mole 
u crkvi sv. Marije na Dolcu. 

Nadbiskupsko bogoslovno sjemenište 
u Zagrebu u svojemu povremenom časopi¬ 
su objavljuje njegove spise, a u krugu bogo¬ 
slova djeluje i skupina koja se bavi prouča¬ 
vanjem njegova života i svetosti. Istodobno 
preč. Ivica Kecerin, župnik Sv. Marije, orga¬ 
nizira svakoga 25. u mjesecu, na dan Lango¬ 
ve smrti, svetu misu za štovatelje sluge Bož¬ 
jega Josipa Langa, a u Zagrebu djeluje i Za¬ 
klada »Biskup Josip Lang« za pomoć siro¬ 
mašnim starijim ljudima. 

U ovom broju Glasnika bi. Alojzija Ste- 
pinca donosimo u hrvatskom prijevodu pi¬ 
smo sluge Božjega Josipa Langa, mladomi- 
snika, svojemu duhovniku u Papinskom za¬ 
vodu Germanicum i Hungaricum, kasnije¬ 
mu kardinalu Steinhuberu, napisano 19. ruj¬ 
na 1883., te nekoliko njegovih misli o sveće- 
ništvu. 


Hvaljen Isus i Marija! 

Zagreb, 19. 9. 1883. 

Velečastni i u Kristu mili Otčel 

O kako je ipak dobar Bog! Kako dobra majka postupa s bolestnim djetetom i svom nježnošću 
ga njeguje, tako i sa mnom postupa premilosrdni Bog. I premda sam ja svojom pretjeranošću, svo¬ 
jom prenapetošću i svojim neposluhom postao nevriedan da budem do kraja među dragom »crve¬ 
nom braćom«, On mi je brzo sve oprostio i Ijubezno me prigrlio, kako i majka svom djetetu što pla¬ 
če, daje crvenu jabuku, da ne plače više, da što prije bude opet »vedro i veselo«! »Veliko je milo¬ 
srđe Tvoje, Gospodine, veliko, veliko!« 

Sto sam bio, a što sam sada! »Ne zovem vas više slugama, nego prijateljima svojima.« Sve¬ 
ćenikom sam postao! Velečastni! Već su Vam valjda kazali, da sam na svetkovinu milih sv. 
Anđela primio sv. red subđakonata, na svetkovinu 7 Žalosti Marijinih svećeništva. Najljep¬ 
še zahvaljujem na Vašim pobožnim molitvama! No zar ne, da je išlo vrlo brzo, i to preko moje 
želje. Želio sam doduše primiti subđakonat i đakonat, no onda sam se htio najprije dobro opora¬ 
viti pa tek onda primiti svećenički red. Ali ne tako predobri Bog! I tko mu ne bi zah 
je sve tako udesio, te sam za vrieme liepih svetkovina obavio duhovne vježbe, da sai 
svetkovine nebeske Kraljice primio svete Redove, pa još u njoj posvećenoj kapeli! 
da, Velečastni, ja mu na tom od svega srdca zahvaljujem, a i Vi ćete mi, mili Otče, 
pomoći Bogu zahvaliti... 

Iza ređenja te nakon što sam dobio jurisdikciju za izpoviedanje pozvao me 
uzoriti gospodin kardinal k sebi i ponudio mi, da u njegovoj kapeli rečem svoju 
prvu sv. Misu. Što sam mogao na to reći? 





Na svetkovinu mile Majke Božje »S. M. de Mercede«, dopusti 
li Bog, čitat ću svoju prvu sv. Misu. Molite, dragi Otče, za mene, 
kako i ja mislim na Vas, kako sam i kod sv. Ređenja... Da, molite se, 
da budem svećenik po Srdcu Isusovu i da takav uviek ostanem... 

S Bogom, dobri Otče! Molite se »ut Domino semper placeam, 
illumque in diebus magis magispue diligam« — da Gospodinu uvi¬ 
ek omilim: njega da od dana u dan sve više i više ljubim,« Liepi Vam 
i srdačni pozdrav od prečastnog Stepinea i Frankla. Tisuć puta hva¬ 
la za sve, sve. — Tisuću pozdrava veleč. Otcima i mojoj predragoj 
»crvenoj braći« - Germaničanima. 

Pozdravlja Vas u Presvetim Srdcima Isusa i Marije 

Vaš najmanji gojenac 
J. Lang 1 


Misli o svećeništvu 
sluge Božjega Josipa Langa 


Sluga Božji biskup Josip 
Lang blagoslivlja zvona u 
Pregradi 



»Kleričko doba, o kako li je ono liepo i milo svakoj duši kleričkoj, koja 
iskreno misli Bogu se posvetiti i koja mu drage volje služi. Sve više i jače 
gori ljubav Božja u srdcu mlada klerika i u toj ljubavi k Spasitelju svome on 
sve revnije ostavlja mladenačke svoje pogrješke i zaodieva se sve više i više 
u kreposti Srdca Isusova...« 

»Velik je Bog! što čovjek može Bogu dati? Taj celibat?! 
klericima, neka veselo barem to žrtvuju Bogu. Koliko sreče 
>čistom životu«!« 


■ 

Oh, recite vašim 
imađe svećenik u 


V 

»Zar ne, krasno je djelo, kad tko umije od tvrdoga i hrapavoga kamena 
izklesati i izdjelati kakav li ep kip, kojemu se sve divi, ali je sto puta kra¬ 
sni je i veće djelo mlada čovjeka iz svieta uzgojiti za čovjeka Božjega, za 
krepostna klerika i svećenika. 0, to je djelo, kojemu se cielo nebo divi.« 


ik,*' 

»Svećeničko zvanje je najuzvisenije i najidealnije zvanje, jer od toga do¬ 
lazi Crkvi i svietu najviše koristi; ali to je i mučno zvanje, jer se od sve¬ 
deni ka mnogo traži.« 


k k k 


V 


»Sviet svećenika veoma oštro sudi, ako se i najmanje ogrješuje o nju, a u 
velike cieni svećenika, koji je vjeran svome zavjetu.« 


»Svećenik treba da je muž molitve, muž žive vjere, muž znanja, iskreno odan 
bogoljubnosti, oprezan i razborit, pravedan i milosrdan, uztrajan u radu; on 
treba da od srdca ljubi svetu čistoću; on treba da iskreno ljubi sv. Crkv ; u i 
njoj sč’ u svemu pokorava.« 

* i — 1 * 1 £ 

1 O 60-godišnjici Mlade mise bi biskupa dva Langa, KL, 94. (25. rujna 1943.), br. 38., str. 432. - 433. 












Stepinac 

»Bez sv. čistoče nema svetosti ni idealnosti u zvanju svećeničkom. Sv. 
čistoćom se svećenik dieli od drugih ljudi. Svećenik je čovjek Božji i čemu 
onda da tielom služi svietu, a ne Bogu, kako i duhom. Sv. čistoća je >ja- 
kost svećenička«, da tu jakost uzdrži treba da štuje »Mariju, majku sve- 
ćenika«.« 

k k k 


»Svećenik treba da je zamjenik ljubavi Kristove: vicarius amoris Chri- 
sti. Gospodin je htio da u svietu uviek gori Njegova ljubav. Pa makar si i 
najzadnji čovjek na svietu, makar te sve prezre i odbacuje, makar te i ro¬ 
đena majka ne će viša da prizove k sebi, ipak još ima jedno srdce na svi¬ 
etu, koje će te pomilovati, koje će te pri vinuti na grudi svoje, a to je 
srdce svećeničko.« 

»Moji Boga, Duha Svetoga za oproštenje, 
stio. Često puta plači griehe svoje.« 


što si ga toliko puta razžalo- 


f *1 

»Svećenik dušobrižnik treba da je uzor kršćanskog značaja. Ako se i sve 
oko njega koleba, on treba da stoji čvrst kao pećina u borbi s valovima, 
čvrst kao Ivan Krstitelj pred licem kralja Iruda i Herodijade. Ali pri¬ 
je svega treba da je značaj u sv. čistoći; jer kako je ona u uzkoj vezi sa 
svetošću, tako je u uzkoj vezi i s pravim značajem. Tko nije značajan u či¬ 
stoći, težko će se pokazati značajnim u ikojoj drugoj kreposti, a pogoto¬ 
vu nikad od njega pravi podpuni značaj kršćanski.« 




* i 

»Svećenik, koji iskreno ljubi stado Božje i domovinu svoju, rado dopri¬ 
nosi ovu žrtvu sv. čistoće na oltar sv. Crkve i na oltar domovine .« 2 




- - .*5 ■ f t 


-L 





- v - 



Drinske mučenice 
- časne službenice Božje 


Kongregacija za kauze svetih u Rimu završila je još jedan dio posla u svezi s beatifikacijom službenica Božjih 
sestre M. Jule Ivanišević i četiriju susestara članica Družbe kćeri Božje ljubavi, koje su poznatije pod ime¬ 
nom Drinske mučenice. Prema riječima postulatora vlč. Marka Tomića, župnika u župi Otinovci-Kupres, kauza 
je prošla teološku komisiju (24. veljače 2010.), pa se očekuje tiskanje relacija (votuma) u svezak koji se do¬ 
daje poziciji te određivanje kardinala Ponensa i da Kardinalska komisija izrazi svoje mišljenje te da rezultati 
budu predočeni Svetomu Ocu. 


»Hvala Bogu, ljudski možemo reći da 
smo skoro na kraju puta, odnosno da smo 
barem pozicijski na zadnjoj točki. Utemelje¬ 
no očekujemo već slijedeće godine poziti¬ 
van ishod sveg truda i nastojanja oko toga 
da te mučenice budu uzdignute na čast olta¬ 
ra. Radost je to Crkvi vrhbosanskoj (1), po¬ 
žeškoj (1), bečkoj (1) i Novog Mesta (2) - jed¬ 


na znakovita trilaterala koja može donijeti 
puno svježine u mlade snage tih mjesnih Cr¬ 
kava, kao izvor zagovora, primjera i potpo¬ 
re za ustrajati u dobru i u ljubavi, posebno 
zavjetovanoj«, izjavio je postulator Tomić. 

Redovnice Kćeri Božje ljubavi 1911. go¬ 
dine otvorile su na Palama, nedaleko od Sa¬ 
rajeva, samostan »Marijin dom«, koji je po- 


2 Biskup Lang o svećenicima , KL, 95. (6. srpnja 1944.), br. 27., str. 324. - 325. 



stao poznat po dobrim djelima pre¬ 
ma svim potrebnicima koji bi poku¬ 
cali na vrata, posebno prema susje¬ 
dima pravoslavcima, zbog čega je 
prozvan gostinjcem siromaha. Rat¬ 
na 1941. godina zatekla je u samo¬ 
stanu na Palama s. M. Julu Ivaniše- 
vić (Hrvatica, r. 1893.), kao predstoj¬ 
nicu, te s. M. Berchmanu Leidenix 
(Austrijanka, r. 1865.), s. M. Krizi- 
nu Bojane (Slovenka, r. 1885.), s. M. 
Antoniju Fabjan (Slovenka, r. 1907.) 
i s. M. Bernadetu Banja (Mađari¬ 
ca, r. 1912.). Četnici su 11. prosinca 
1941. svih pet sestara nasilno odve¬ 
li u pravcu Goražda, a kuću opljač¬ 
kali i zapalili. 

Njihov križni put po hladno¬ 
ći i snijegu, a one bez odgovaraju¬ 
će odjeće, uz preslušavanja i ispiti¬ 
vanja, prijetnje i vrijeđanja, vodio ih 
je prvo do Carevih Voda i Sjetline, 
gdje je 76-godišnja starica s. Berch- 
mana, shrvana od puta i svih doga¬ 
đanja, odvojena od ostalih sestara i 
zadržana. Sestre Jula, Krizina, Anto- 
nija i Bernadeta stigle su u Goražde 
15. prosinca 1941. popodne i smje¬ 
štene su u vojarnu, na drugi kat. Iste 
večeri razulareni četnici su u pija¬ 
nu stanju provalili sestrama u sobu 
i s nečistim namjerama nasrnuli na 
njih. U obrani svojega ljudskog do¬ 
stojanstva i zavjetovane čistoće se¬ 
stre su se otrgle iz ruku svojih napa¬ 
dača i jedna za drugom iskočile kroz 
prozor. Četnici su međutim jurnuli 
dolje pred vojarnu te već ozlijeđe¬ 
ne sestre noževima usmrtili i bacili 
u rijeku Drinu, koja je nekoliko dana 
kasnije odnijela njihova tijela. 

S. Berchmana ostala je desetak 
dana u Sjedini i vidljivo se oporav¬ 
ljala. Zatim je, kako je rečeno, treba¬ 
la poći u Goražde k ostalim sestra¬ 
ma, koje su već bile ubijene. Dva su 
ju četnika odvezla na sanjkama. Ko- 
čijaš je po povratku rekao da je do¬ 
bro stigla sestrama, a jedan od njih 



U obrani svojega ljudskog dostojanstva i zavjetovane 
čistoće sestre su se otrgle iz ruku svojih napadača i jed¬ 
na za drugom iskočile kroz prozor. Četnici su međutim 
jurnuli dolje pred vojarnu te već ozlijeđene sestre no¬ 
ževima usmrtili i bacili u rijeku Drinu, koja je nekoliko 
dana kasnije odnijela njihova tijela. 


oko vrata je imao njezinu krunicu. Zapisano je da je 
ubijena 23. prosinca 1941. 

Kardinal Vinko Puljić, nadbiskup i metropolit 
vrhbosanski, dobivši potrebno dopuštenje od Kon¬ 
gregacije za proglašenje svetaca, 4. prosinca 1999. 
izdao je dekret o pokretanju dijecezanskog po¬ 
stupka za njihovu beatifikaciju. Nakon što je pro¬ 
ces uspješno okončan, sva potrebna dokumentacija 
predana je u Vatikan u Kongregaciju za kauze sve¬ 
taca. (KTA) 

Čazma, 20. i 21. srpnja 1940 


U nizu euharistijskih kongresa kojima je blaženi 
Alojzije Stepinac nastojao pokrenuti sveopću 
moralnu i vjersku obnovu u Zagrebačkoj nadbiskupiji 
bijaše proslavljen i Euharistijski kongres 
u Čazmi 20. i 21. srpnja 1940. 

Napominjem da cijeli prikaz pripreme i proslave toga 
kongresa, potom bibliografiju i slikovne zapise čitatelji 
mogu pronaći u knjizi »Euharistijska evangelizacija nad¬ 
biskupa Alojzija Stepinca«, Zagreb, 2006., str. 391 - 409. 


Spas nam je u Bogu! 


u 




Piše: J. Batelja 

V 

Č azma, drevno mjesto, nekada sijelo 
Čazmanskoga kaptola, a po tradiciji - 
nekada i biskupa, pa čak i kraljevska 
rezidencija, središte Moslavine, koja je kroz 
nekoliko stoljeća bila baš najuže antemurale 
christianitatis (predziđe kršćanstva), koja je 
preživjela invaziju i Tatara i Turaka - poka¬ 
zala se za vrijeme Euharistijskoga kongre¬ 
sa, u subotu 20. i u nedjelju 21. srpnja 1940. 
s cjelokupnim narodom Moslavine, da još 
uvijek, usprkos mnogim i nezgodnim i neu¬ 
godnim i poraznim pojavama u tome kraju, 
pripada u biti svojoj onomu kojem se prije 
1.300 godina priklonila zajedno s cijelim hr¬ 
vatskim narodom - Kristu Kralju vjekova! 

U malome kotarskom mjestu, koje je pri¬ 
je tatarske i turske najezde bilo velik grad 
Začesanj, skupilo se na tisuće vjernika iz 


mjesta i okolice, da zajedno sa svojim nadbi¬ 
skupom, hrvatskim metropolitom dr. Aloj- 
zijem Stepincem, posvjedoče vjeru i ljubav 
za jednu od središnjih istina i tajni katoličke 
vjere, odaju počast Kristu Gospodinu u ma¬ 
loj, bijeloj hostiji! 

Priprema Kongresa 

Stalni odbor za euharistijske kongrese u 
sporazumu s preuzvišenim nadbiskupom 
dr. Alojzijem Stepincem odredio je da se Eu¬ 
haristijski kongres za Moslavinu održi 20. i 
21. srpnja 1940. u Čazmi. 

Svi koji su bili uključeni u pripremu Kon¬ 
gresa bili su svjesni da takvi kongresi podi¬ 
žu vjerski duh naroda. To im je jedna od pr¬ 
vih zadaća. K tomu pridolazi i neposredno 
djelovanje milosti putem sakramenata poko- 








ri i ki kongresi 




re i primanja svete pričesti. I sam župnik čaz- 
manski Ivan Prahir imao je u vidu ovo: »Kad 
naš narod dolazi u velikom broju na euha- 
ristijske kongrese, znak je da je još u njemu 
živa vjera u Euharistijskog Spasitelja. Znak 
je da današnji poroci nisu još iščupali kori¬ 
jenje prave vjere kojom su se odlikovali naši 
pradjedovi; možda su je oslabili ili uspavali. 
Euharistijski kongresi su upravo potrebni u 
ovim krajevima gdje se vjerska mlakost jav¬ 
lja kao općenita pojava. Euharistijski kongre¬ 
si znače za takve krajeve izvanredni pohod 
milosti, koji svojim vanjskim djelovanjem 
podižu vjersku svijest i pobuđuju mlake.« 

Euharistijski kongres u Čazmi imao je 
baš u tom pogledu posebno značenje. Imao 
je zadaću probuditi uspavale, podići i ojača¬ 
ti temelje vjerskoga života. Zato je bilo po¬ 
trebno da se Kongres temeljito pripravi. U 
tu svrhu održane su u lipnju u Čazmi puč¬ 
ke misije (odnosno duhovna obnova). U su¬ 
sjednim dekanatima, moslavačkom i ivaneč- 
kom, obavljena je u svibnju kanonska vizita- 
cija i podijeljen sakrament sv. potvrde. 

Da bi se u djelo mogle provesti sve pri¬ 
preme oko Euharistijskoga kongresa u Čaz¬ 
mi, bilo je nužno ustanoviti Odbor za Euha¬ 
ristijski kongres. On je i ustanovljen, a sači¬ 
njavali su ga, uza župnika Prahira, vjernici 
župljani, koji su sposobni pripremiti i pro¬ 
vesti kongresna slavlja, na čelu s predsjedni¬ 
kom odbora dr. Josipom Hranilovićem, čel¬ 
nikom Suda u Čazmi. Među prvim svojim 
djelatnostima Odbor je dao tiskati velik pla¬ 
kat s naslikanom, u klišeju, župnom crkvom 
sv. Marije Magdalene. 

Neposredne pripreme 

Takvi su plakati razaslani u sve župne 
urede u Moslavini. Na taj se način htjelo na¬ 
rod cijele Moslavine podsjetiti na sudjelo¬ 
vanje na Euharistijskom kongresu u Čaz¬ 
mi. Isto tako bile su izrađene male spomen- 
značke od papira, na klišeju, sa župnom cr¬ 
kvom sv. Marije Magdalene i natpisom. 

I Moslavina je progovorila! I taj njezin 
govor vrlo je znamenit. On je utjeha dobri¬ 
ma, okrepa malodušnima, poraz zlima. On 
je i opet pokazao da - kad se radi o osnov¬ 
nim pitanjima, kad se radi o onome glav¬ 
nom, kad se baci sve na vagu - hrvatski je 


narod još uvijek Kristov narod i takvim želi 
ostati, pa makar i opet morao biti - antemu- 
rale christianitatis. 

Već nekoliko dana prije Euharistijskoga 
kongresa započele su pripreme za kongre¬ 
sne priredbe. Mjesto je bilo uređeno i iskiće¬ 
no, podignuti slavoluci i montirani megafo¬ 
ni. Na sajmištu je pod vedrim nebo načinjen 
oltar i cvijećem okićen. Cijelo mjesto dobilo 
je svečani izgled. 

Početak Kongresa bio je određen za su¬ 
botu poslijepodne. Oko 17 sati pošlo je oko 
200 biciklista i stotinu konjanika ususret hr¬ 
vatskomu metropolitu, koji je dolazio auto¬ 
mobilom iz Zagreba. 

Doček hrvatskog metropolita 

Sam je tijek Euharistijskog kongresa u 
Čazmi zauzeo razmjere i pojave već viđene 
i kod drugih takvih kongresa. Nadbiskup 
Stepinac dočekan je kod slavoluka, iskiće¬ 
na zelenilom i s natpisom: »Blagoslovljen 
koji dolazi u ime Gospodnje!« Okupilo se 
je mnoštvo svijeta i iz Čazme i iz susjednih 
župa. Na doček su došla korporativno mje¬ 
sna društva sa zastavama: Trgovačko druš¬ 
tvo, Obrtničko društvo i ostala. Na dočeku 
je bio i jedan vod Seljačke zaštite, s podza- 
povjednikom Josipom Blažakom, predsjed¬ 
nikom kotarske organizacije HSS-a. 

Od svećenstva bio je prisutan zastupnik 
Čazmanskoga kaptola iz Varaždina kano¬ 
nik Ignacije Debeljak, zatim Pavao Jesih, 
glavni duhovnik Katoličke akcije iz Zagre¬ 
ba, župnik iz Daruvara Mijo Ettinger, dekan 
iz Dubrave Josip Poljanec, župnik iz Ivanić 
Grada dr. Žiga Šimunović, župnik iz Dra- 
ganca Gabrijel Prekratić, o. Teobald Takač, 
franjevac iz Klanjca, o. Lujo Matijaca, domi¬ 
nikanac iz Zagreba, zatim Sofija Brajša, iza¬ 
slanica Katoličkih žena iz Zagreba te redov¬ 
nice kćeri milosrđa iz Ivanić Grada. 

Bili su okupljeni i predstavnici mjesnih 
vlasti, ravnatelji ureda s činovništvom, na 
čelu s kotarskim poglavarom Mirkom Gojsi- 
lovićem, upravitelj »Našičke« u Novoselcu 
Julijo Greiner i pravoslavni paroh iz Lipov- 
čana Samuilo Vračević, industrijalac iz Iva¬ 
nić Grada Franjo Jurinac, načelnik Vojnoga 
Križa Josip Đura, crkveni odbornik iz Čaz- u 
me, trgovac Ivan Polanšćak. 

Pristojnost i pravednost prema Bogu zahtijevala bi da se svim srcem 
priklonimo Onome, od koga nam je jedinog sve dobro, Kristu Gos¬ 
podinu, i da Njegov sveti zakon vršimo svim srcem i svom dušom. A 
ipak? Svjedoci smo kako su mnogi koji su po kršnome listu katolici, 
spremni šurovati i s đavlom, ako to odgovara njihovim osobnim i vre¬ 
menitim računima. Zapažamo svakodnevnu pojavu moralnog truleža, 
koji se odlikuje slabošću volje za sve ono što je priznato kao istinito i 
dobro. Mnogim katolicima manjka srčanosti i volje da tamo gdje va¬ 
lja reći da, kažu da, a tamo gdje valja reći ne, kažu ne! Kukavice na 
riječi, kukavice na djelima. Nema više kod mnogih smjelosti da rade 
i ako ustreba trpe za ono, što vide da je pravo. 


Ispred slavoluka načinili su biciklisti 
i konjanici špalir, kroz koji je do slavolu¬ 
ka prošao automobil s hrvatskim metropo¬ 
litom. U njegovoj su pratnji bili umirovlje¬ 
ni dubrovački biskup dr. Josip Marija Care¬ 
vić, sveučilišni prof. mons. dr. Stjepan Bak- 
šić i vlč. dr. Nikola Kolarek. Dok je nadbi¬ 
skup izlazio iz automobila, glazba je svirala 
hrvatsku himnu Lijepa naša domovino. 

Hrvatskog metropolitu najprije je po¬ 
zdravila učenica IV. razreda pučke škole 
Marija Šarić i predala mu buket cvijeća, na 
čemu je nadbiskup zahvalio. Zatim je pri¬ 
stupio čazmanski načelnik Martin Sudare- 
vić i u kratku govoru izrazio sreću i zado¬ 
voljstvo što može u ime mještana pozdraviti 
hrvatskog metropolita. 

Nakon toga je nadbiskupa pozdravio 
predsjednik Kongresnog odbora, ravnatelj 
Kotarskog suda dr. Josip Hranilović, a zatim 
je povorka krenula u najljepšem redu prema 
župnoj crkvi. Glazba je svirala, pobožni svi¬ 
jet molio, mužari gruvali salve, a zvona zvo¬ 
nila. Bio je to veličanstven prizor! 

Pozdrav pred crkvom 

Pred crkvenim vratima nadbiskupa je 
najprije pozdravila četverogodišnja djevojči¬ 
ca Branka Krišković lijepom prigodnom pje¬ 
smicom i predala mu buket cvijeća. Zatim ga 
je pozdravio domaći župnik Ivan Prahir. On 
je naglasio da se u nizu proslava 1300. obljet¬ 
nice jubileja veza hrvatskog naroda sa Sve¬ 
tom Stolicom pridružuje i Čazma Euharistij- 
skim kongresom. Tako će i Moslavina, koja 


se u prošlosti s ostalim hrvatskim krajevima 
znala boriti za »krst časni i slobodu zlatnu«, 
pokazati sad svoju odanost Kristu u Presve¬ 
tome Oltarskom Sakramentu, pokazati svo¬ 
ju odanost onomu koji je Put, Istina i Život (Iv 
14, 6). Očitovao je i osobno veselje što se je 
nadbiskup odazvao pozivu i došao uzveliča- 
ti proslavu Kralja Mira. U ime svoje i svojih 
vjernika zaželio je dobrodošlicu dr. Alojziju 
Stepincu i umirovljenomu dubrovačkom bi¬ 
skupu dr. Josipu M. Careviću. 

Propovijed nadbiskupa Stepinca 

Poslije pozdrava i očitovanja dobrodoš¬ 
lice, nadbiskup Stepinac je kroz špalir dje¬ 
vojčica u bjelini i djevojaka u lijepim narod¬ 
nim nošnjama, praćen pjesmom s kora, ušao 
u crkvu. Nakon poklona kod oltara i zaziva 
Duha Svetoga nadbiskup se je uspeo na pro¬ 
povjedaonicu i održao zanosnu propovijed, 
koja je na slušatelje ostavila snažan dojam. 
Propovijed su slušali i vjernici koji nisu mo¬ 
gli ući u crkvu jer je ispred crkve bio postav¬ 
ljen megafon. Tema propovijedi bila je: Po¬ 
lovičnost u vjeri - jedna od najgorih zaraza na¬ 
ših dana. 

»Nijedan narod u prošlosti nije primio 
toliko dobročinstava iz ruku Božjih koli¬ 
ko izraelski«, ustvrdio je na početku govo¬ 
ra nadbiskup Stepinac, »ali se rijetko koji na¬ 
rod pokazao tako nezahvalnim Stvoritelju 
svome kao narod židovski. Umjesto da vrši 
zakon njegov i njemu se jedinome klanja, on 
je nerijetko pravio sebi bogove od drva i ka¬ 
mena po uzoru na pogane. Bogove za koje 

stoji pisano: >Usta imaju, a ne govore, oči 
imaju, a ne vide. Uši imaju, a ne čuju, nosni¬ 
ce imaju, a ne mirišu. Ruke imaju, a ne pipa¬ 
ju, noge imaju, a ne hodaju; ne puštaju glasa 
iz grla svojega< (Ps 115, 5-7). S punim je da¬ 
kle pravom prorok Ilija uputio ukor na Ži¬ 
dove prije nego je obračunao sa služiteljima 
Balovim: >Dokle ćete hramati na obje stra¬ 
ne? Ako je Gospod Bog, idite za njim; ako li 
je Bal, idite za njim!< (1 Kr 18, 21). 

Ne bi li se sličan ukor mogao upraviti i 
tolikim pojedincima u našem narodu? Svaki 
dan primaju nebrojena dobročinstva iz ruku 
Božjih: toplinu sunca i blagu kišu, blagodat 
svjetla i svježega zraka, plod mirisnih vino¬ 
grada i ravnih polja, rod livada i šuma, dar 
mora i rijeka, blagodati Kristova evanđelja 
i kršćanske civilizacije. Svaki dan primaju 
toliko dobročinstava na duši i tijelu, da ih 
samo jedna riječ može dovoljno označiti, ri¬ 
ječ psalmista koji govori: >Uzvišeno je do ne¬ 
besa milosrđe Tvoje!< (Ps 108, 5). 

Pristojnost i pravednost prema Bogu za¬ 
htijevala bi da se svim srcem priklonimo Ono¬ 
me, od koga nam je jedinog sve dobro, Kristu 
Gospodinu, i da Njegov sveti zakon vršimo 
svim srcem i svom dušom. A ipak? Svjedo¬ 
ci smo kako su mnogi koji su po kršnome li¬ 
stu katolici, spremni šurovati i s đavlom, ako 
to odgovara njihovim osobnim i vremenitim 
računima. Zapažamo svakodnevnu pojavu 
moralnog truleža, koji se odlikuje slabošću 
volje za sve ono što je priznato kao istinito 
i dobro. Mnogim katolicima manjka srčano¬ 
sti i volje da tamo gdje valja reći da, kažu da, 
a tamo gdje valja reći ne, kažu ne! Kukavice 
na riječi, kukavice na djelima. Nema više kod 
mnogih smjelosti da rade i ako ustreba trpe 
za ono, što vide da je pravo. 

Mnogi se dive plodovima kršćanske ci¬ 
vilizacije i rado bi dalje uživali njezine bla¬ 
godati, ali se u isto vrijeme ne srame šurova¬ 
ti s razornim komunizmom, koji je čista ne¬ 
gacija svega, što je lijepa i dobra stvorila kr¬ 
šćanska civilizacija. Mnogi kod nas uviđaju 
što je značila Katolička crkva u hrvatskom 
narodnom životu, a nisu još smogli toliko 
odvažnosti da otpuhnu sekte, koje su stvori¬ 
li oni koji su se pomoću njih ponadali ako ne 
istrijebiti, a ono barem prepoloviti naš na¬ 
rod, kao recimo pomoću starokatolicizma. 



Hrvati katolici sakupljeni na Euharistijskom 
kongresu u Čazmi izričemo svoje najčvršće uvje¬ 
renje da hrvatski narod može sačuvati svoju 
brojčanu, tjelesnu, kulturnu i gospodarsku sna¬ 
gu te svoju slobodu i ravnopravnost s drugim 
narodima samo onda ako njegove obitelji žive 
kršćanskim životom. 

Jedino iz takvih obitelji može dolaziti narodu 
jedan zdrav, jak i za dobar uzgoj sposoban nara¬ 
štaj, kojim će se pomlađivati i povećavati hrvat¬ 
ski narod. 

Mnogi žele bolju budućnost svome na¬ 
rodu i znadu vrijednost obitelji za narodni 
život, ali se u isto doba ne žacaju da riječju 
i perom izvrgnu ili dopuštaju izvrgavati ru¬ 
glu obiteljski život i uzveličavati slobodnu 
ljubav i druge prljavštine. Svi znadu i osje¬ 
ćaju da nisu manji zločinci izvršioci direk¬ 
tnog pobačaja kao i oni koji na cestama ubi¬ 
jaju nevine ljude. A ipak mnogi misle da duh 
vremena traži da i dalje stanoviti ljudi u hr¬ 
vatskom narodu žive od krvarine pomorene 
hrvatske dječice. Svi znadu kolika zla uzro¬ 
kuje zla štampa, a ipak mnogi misle da nisu 
odgovorni pred Bogom ako pomažu štam¬ 
pu koja je kadra kaditi i Bogu i đavlu, već 
prema tome kako traže trgovački interesi. 

>Znam tvoja djela, da nisi ni studen ni vruć; 
o da si studen ili vruć. Ali jer si mlak i nisi 
ni studen ni vruć, izbacit ću te iz usta svo- 
jih< ( Otk 3, 15). Takove je ljude neumrli pje¬ 
snik Dante ocrtao u svom Paklu kao one koje 
je ispljunulo i nebo i pakao i koje je gledao 
u duhu kao nepreglednu povorku, bičeva- 
nu od vlastitih strasti, kako hoda bez kraja 
i konca u vječnome nemiru, bez nade da će 
ikada barem umrijeti i zavideći sudbinu svi¬ 
ma drugima u paklu. 

Dragi moji vjernici! Mi smo došli na ovaj 
Euharistijski kongres da u ovo doba tolikog 
moralnog truleža u svijetu ojačamo svoju vje¬ 
ru u prisutnost Kristovu u Presvetom Oltar¬ 
skom Sakramentu. Došli smo da u ovo doba 
nedoličnog trgovanja s najsvetijim uvjerenji¬ 
ma ponovimo svoj krsni zavjet i svoju od¬ 
lučnost, s Kristom živjeti i umirati, jer zna¬ 
mo da >nema drugoga imena pod nebom da¬ 
nog ljudima u kojem bismo se mogli spasi- 
ti< osim imena Krista ( Dj 4,12). Ako se i sav 
svijet pokoleba u svome vjerovanju u ovoga 
Euharistijskog Boga, kao nekad neki njego¬ 
vi učenici, mi ćemo ostati uz njega i govoriti 
sa svetim Petrom: >Gospode, kamo ćemo ići 
od tebe, ta ti imaš riječi vječnoga života!< ( Iv 
6, 69). Mi ponavljamo skrušeno ono što sve¬ 
ćenik izgovara u Sv. Misi - Tu solus sanctus, 
tu solus Dominusl Ti si jedini svet, ti si jedi¬ 
ni Gospodar, ti jedini Svevišnji Isuse Kriste! 
Ti budi jedini Gospodar naših srdaca, jedi¬ 
ni Gospodar naše domovine, jer si ti jedina 
naša nada i sreća. Kako si bio naša nada u 
svoj našoj prošlosti, tako budi i u našoj bu¬ 
dućnosti! Tebi jedinome neka bude hvala i 
slava u sve vijeke vjekova! /Amen./« 

Nakon propovijedi bio je blagoslov s Pre¬ 
svetim Otajstvom, a nakon toga se je nadbi¬ 
skup povukao u župni dvor. 

Podoknica hrvatskomu metropolitu 

Oko 21 sat priređena je u gradu baklja- 
da, koja je završila podoknicom hrvatskomu 
metropolitu dr. Alojziju Stepincu. 

Povorku je predvodila vatrogasna glaz¬ 
ba iz Ludine. Crkvene pjesme pjevao je za¬ 
grebački zbor »Polifonija«, pod vodstvom 
Matije Ivšića. 

Nakon što je pjevački zbor otpjevao jed¬ 
nu domoljubnu pjesmu, nadbiskupa je po¬ 
zdravio predsjednik Kotarske organizacije 


Djevojčice u bjelini bacaju latice cvijeća u počast 
Euharistijskom Spasitelju na Euharistijskom kon¬ 
gresu u Čazmi 21. srpnja 1940. 

Polovičnost u vjeri jedna je od najgo¬ 
rih zaraza naših dana. Nije dakle bez razlo¬ 
ga rekao veliki onaj umnik sveti Augustin: 
>Jao onima koji bi htjeli da u svom srcu je¬ 
dan dio doznače Bogu, a jedan dio đavlu. 
Jer Bog rasrđen odlazi, a đavao uzima u po¬ 
sjed sve!< Zar ne priznaje svatko već u obič¬ 
nom životu načelo da jedan sluga ne može 
u isti mah služiti dva gospodara. Ali kad se 
radi o Bogu, od koga je posve ovisan u sva¬ 
kom pogledu, onda misli da može u isto vri¬ 
jeme služiti i Bogu i onome koji znači direk¬ 
tni prezir Božjeg Veličanstva. Jednom riječ¬ 
ju, htjeli bi mnogi da stvore nešto slično što 
je nekad stvarala mašta istočnjaka kad je 
pravila kipove i izmišljena bića, čije je tijelo 
u isti mah bilo tijelo i lava i zmije i orla i čo¬ 
vjeka. Ali kao što narav ne poznaje takovih 
nakaza, nego poznaje samo točno označena 
bića, tako nije moguće da netko u isti mah 
bude dobar katolik, a u praksi niječe svojim 
životom istine kršćanstva. 

Svakome takovom mogle bi se upraviti 
riječi Kristove mlitavome crkvenom pastiru: 




Euharistiiski kongresi 


Nadbiskup Ste- 
pinac sa svećeni¬ 
cima i vjernici¬ 
ma te članovima 
Pripravnog od¬ 
bora za Euhari- 
stijski kongres u 
Čazmi 



HSS-a Josip Blažak. U svojemu je nadahnu- 
tu govoru iznio lijepe usporedbe za duhov¬ 
nu hranu čovjeka: »Kao što svaka biljka tre¬ 
ba hranu, treba kisik i vodu, tako i čovjek tre¬ 
ba hranu i to ne samo zemaljsku, nego i du¬ 
hovnu. Ta je duhovna hrana katolička vjera. 
Kad čovjek ne bi imao vjere, bio bi gori od 
vuka. Vjera nije luksuz, bez nje se ne bi mo¬ 
gao održati moral u našem narodu.« 

»Mi priređujemo ovaj lijepi doček hrvat¬ 
skom metropolitu«, istaknuo je govornik, a 
narod uzviknuo: »Živio!«, »jer znamo da on 
bdije nad nama i zna naše tegobe. I kao što 
imamo jednog političkog vođu, tako imamo 
i jednog duhovnog vođu, a to je dr. Alojzije 
Stepinac, kojega nam je drago vidjeti u našoj 
sredini.« I opet je mnoštvo naroda uzviknu- 
lo: »Živio!« 

Nakon toga je govornik pozdravio osta¬ 
le sudionike Kongresa, osobito dr. Josipa M. 
Careviča i mons. dr. Stjepana Bakšiča. 

Govor dr. Alojzija Stepinca 

Nakon što je glazba odsvirala pjesmu Oj 
Hrvati, nadbiskup Stepinac je zahvalio na 
podoknici rekavši između ostaloga: 

»Dragi moji vjernici! 

Ova svečanost priređena je prije svega 
na čast Spasitelju, ali kad ste došli da me po¬ 
zdravite, prije svega hvala na ovom lijepom 
dočeku i pozdravu! 


Svi ste svjedoci rata koji je posijao pu¬ 
stoš u Europi: mnoge države srušile su se 
več kao kuče od karata. Sto je uzrok ovom 
ratu? Uzrok je otpad od Boga! Uzrok je pad 
poštenja i morala, što su priznali i sami dr¬ 
žavnici. Kao na primjer državnici Francu¬ 
ske, koja je bila velevlast, a sad je i ona pala. 

Kad pogledamo našu povijest, vidjet 
čemo da se kroz nju stalno provlačila jedna 
nit, jedna misao: svi veliki ljudi hrvatskoga 
naroda vjerovali su u Gospodina Boga! Naši 
knezovi, naši kraljevi, naši djedovi, koji su se 
proslavili braneči cijeli kulturni svijet od Tu¬ 
raka, pa i naš Starčevič i brača Radič - vjero¬ 
vali su u Boga. To je putokaz za našu domo¬ 
vinu, za našu bolju budućnost. Spas nam je 
u Bogu. 

Zato u Čazmi, prastarom našem svjedo¬ 
ku vjere, obnovimo tu vjeru u Boga jer su 
se u našem narodu u posljednje vrijeme po¬ 
javili krivi proroci, mnogi vuci grabežljivci, 
koji čupaju iz naroda vjeru. A onim danom, 
kad bi naš narod pogazio zakon Božji, bila 
bi mu zapečaćena sudbina! Naš bi se narod 
pretvorio u čopor vukova, kako to hoće ko¬ 
munizam! 

Hrvatski narod želi da ostane kršćanski 
narod, a oni, koji u narodu mute, neka osta¬ 
ve našu domovinu. Naši su djedovi 1 300 
godina živjeli kao kršćani, a i mi želimo tako 
dalje živjeti. Zato plaćamo agentima, koji 







Stepinac 



»Ako se i sav svijet pokoleba u svome vjerovanju u ovoga Euharistijskog Boga, kao nekad neki njegovi uče¬ 
nici, mi ćemo ostati uz njega i govoriti sa svetim Petrom: >Gospode, kamo ćemo ići od tebe, ta ti imaš rije¬ 
či vječnoga životah« (Iv 6, 69) - molio je nadbiskup Stepinac pronoseći Sveto Otajstvo ulicama Čazme u 
svečanoj procesiji Euharistijskog kongresa 21. srpnja 1940. 


truju naš narod, neka bude kuća daleko! Mi 
ćemo poći tragom naših djedova, i ovaj kon¬ 
gres otvorit će svima oči da to vide!« 


Sakrament pomirenja i misa 
ponoćka 

Poslije bakljade slijedilo je prikazivanje 
živih biblijskih slika u režiji gospodina Slav- 
ka Jesiha, a onda procesija sa svijećama. Po 
završetku procesije započelo je ispovijeda¬ 
nje naroda, koje se je produžilo sve do tri 
sata ujutro. Preuzvišeni nadbiskup je ispo¬ 
vijedao do dva sata poslije pola noći, kad ga 
je u ispovjedaonici zamijenio domaći upra¬ 
vitelj župe. 

U ponoć je biskup dr. Carević služio 
pontifikalnu svetu misu uz asistenciju, a pri¬ 
je ponoćke održao je mons. dr. Bakšić pro¬ 
povijed o Mariji. Njegov govor kao i sve pri¬ 
jašnje vrlo dobro je prenosio megafon, tako 
da su ih mogli čuti i vjernici koji nisu mogli 
stati u samu crkvu, već su sudjelovali stojeći 
ili sjedeći u parku pred crkvom. 


Propovijed dr. Stjepana Bakšića 

Propovjednik je najprije postavio pitanje: 
»Zašto se slavi Bogorodica?« i odgovorio: 
»Zato jer preko Marije dolazimo do milosti 
Kristovih. Marija je Vrata nebeska, jer je rodila 
Krista i tako sve blago dolazi preko Nje.« 

Dr. Bakšić je propovijed završio moli¬ 
tvenim vapajem: »Marijo, odvrati od nas 
ovu kugu, da hrvatski narod stvori sebi čvr¬ 
sta načela, po kojima će mu doći mir i bolja 
budućnost!« 


Glavne svečanosti Kongresa 

Glavni je dan Kongresa započeo budni¬ 
com vatrogasne glazbe u pet sati i pucanjem 
iz mužara. Narod je pošao u crkvu pričesti- 
ti se. U šest sati ujutro u župnoj je crkvi za 
sve vjernike propovijedao o. Lujo Matijaca. 
U osam sati ujutro na sajmištu je služio sve¬ 
tu misu i pričestio djecu zastupnik Čazman- 
skoga kaptola preč. gosp. Ignacije Debeljak, 
kanonik. Nakon toga su počele stizati proce¬ 
sije iz obližnjih i daljih župa. 

Dolazak hodočasnika 

U devet sati bio je svečani doček proce¬ 
sija iz okolnih župa. Neke su procesije došle 
već dan prije. Uočen je velik broj hodočasni¬ 
ka iz pojedinih župa: iz Vrbovca, čiji su vjer¬ 
nici pješačili 26 km, pod vodstvom dekana 
preč. Antuna Kotarića, iz Dabaca, pod vod¬ 
stvom vlč. Jurja Jakopca, iz Kloštra Ivanića 
pod vodstvom o. Vlade Vinceka, iz Vojnoga 
Križa, pod vodstvom vlč. Antuna Medvena, 
iz Lupoglava, pod vodstvom dekana preč. 
Josipa Telebara, iz Ludine, pod vodstvom 
vlč. Franje Oršulića, iz Vrtlinske, pod vod¬ 
stvom vlč. Ivana Frkanca, iz Miklouša, pod 
vodstvom vlč. Josipa Kockovića, iz Sama- 
rice, pod vodstvom vlč. Vlade Soštarića, iz 
Cirkvene, pod vodstvom vlč. Josipa Crnko- 
vića, iz Dubrave, pod vodstvom vlč. Josipa 
Poljanca, zatim procesije iz Garešnice, Iva- 
nić-Grada, Draganca, Kloštra Ivanića, Ivanj¬ 
ske, Štefanja i Bjelovara. Tu su bili i svećeni¬ 
ci Valentin Bazijanec i Mato Paljug. 





Dio vjerničkog 
mnoštva za vrijeme 
misnog slavlja na 
Euharistijskom kon¬ 
gresu u Čazmi 21. 
srpnja 1940. 


Svečana pontifikalna misa 

Poslije 10 sati krenula je iz župnog dvo¬ 
ra procesija svećenika prema oltaru i litur¬ 
gijskom prostoru uređenom na sajmištu. Uz 
preuzvišenog nadbiskupa i veliku asistenciju 
išao je u pontifikalnoj odjeći i preuzvišeni dr. 
Josip Marija Carević, biskup dubrovački. Na 
poljani pred improviziranim oltarom skupilo 
se oko deset tisuća ljudi. Svi su bili uključeni 
u euharistijsko slavlje: pjesmom, molitvom i 
sabranošću. 

Za vrijeme mise pjevao je zagrebački zbor 
»Polifonija« Palestrininu Missu Brevis, a diri¬ 
girao je maestro Matija Ivšić. 

Propovijed o. Ivana Kozelja 

Premda je sunce snažno pržilo umorne 
ljude, oni su vrlo pozorno saslušali propovi¬ 
jed o. Ivana Kozelja, isusovca, koji je biranim 
riječima prikazivao smisao i značenje Euhari- 
stijskoga kongresa. 


Svečano zbor ovan je 

Nakon pontifikala započelo je svečano 
zborovanje. Otvorio ga je pozdravnim go¬ 
vorom predsjednik Pripravnog odbora dr. 
Hranilović. Potom je progovorila izaslanica 
okružja Hrvatskih katoličkih žena iz Zagreba 
Sofija Brajša. Ona je u svojem govoru naročito 
istaknula misao da su u našemu narodu veo¬ 
ma poljuljani temelji kršćanskog braka, čemu 
je najviše kriv komunizam. A bez kršćanske 
obitelji nema obnove ni hrvatskomu narodu. 

Zatim je govorio narodni zastupnik za ko¬ 
tar čazmanski Andrija Pavlić, koji je u tempe¬ 
ramentnu govoru naglasio da bez vjere nema 
života nijednomu narodu, pa ni hrvatskomu. 
»Bez vjere se čovjek snizuje na stupanj živo¬ 
tinje, a to mi nećemo. Hrvatski narod borit će 
se za svoju katoličku vjeru isto onako kao što 
se bori za svoja narodna prava.« 

Slijedila je posveta Presvetomu Srcu Isu¬ 
sovu. 


Rezolucije čazmanskoga Euharistijskog kongresa 


»1. Hrvati katolici na početku jubilejske 
godine hrvatskog naroda okupljeni na Eu¬ 
haristijskom kongresu u Čazmi, vjerni 1300- 
godišnjoj tradiciji svojih pređa, odlučni smo 
da sačuvamo dragocjenu baštinu katoličke 
vjere i nepokolebljivo pristajanje uz Apo¬ 
stolsku Stolicu. 

2. Stoga smatramo najpotrebnijim u da¬ 
našnjim sudbonosnim danima da široki slo¬ 
jevi naroda što življe i što aktivnije sudjelu¬ 
ju u vjerskoj obnovi hrvatskoga naroda, na¬ 
pose pak u dubokom štovanju Presvete Eu¬ 
haristije, koja je najsigurniji izvor ćudoredne 
snage svakoga naroda. 


3. Zato odlučno otklanjamo sve pokušaje 
koje tuđinskim duhom zadojeni ljudi unose u 
redove hrvatskoga naroda kako bi ga za trova¬ 
li bezbožnim i razornim komunizmom, i tako 
ga izvrgli opasnostima unutrašnjih i vanjskih 
udaraca. Komunizmu i njegovim prijateljima 
ne smije biti mjesta u hrvatskom narodu. 

4. Svoju narodnu budućnost i sreću i na 
području socijalnog života želimo izgrađi¬ 
vati na zdravim načelima kršćanske prav¬ 
de i ljubavi, kako su ih naučavali pape Leon 
XIII., Pio XI., te kako ih naučava slavno vla¬ 
dajući papa Pio XII., primijenivši ih na naše 
posebne prilike. 













5. Hrvati katolici sakupljeni na Euhari- 
stijskom kongresu u Čazmi izričemo svoje 
najčvršće uvjerenje da hrvatski narod može 
sačuvati svoju brojčanu, tjelesnu, kulturnu i 
gospodarsku snagu te svoju slobodu i rav¬ 
nopravnost s drugim narodima samo onda 
ako njegove obitelji žive kršćanskim živo¬ 
tom. 

Jedino iz takvih obitelji može dolazi¬ 
ti narodu jedan zdrav, jak i za dobar uzgoj 
sposoban naraštaj, kojim će se pomlađivati i 
povećavati hrvatski narod. 


Teoforička procesija i zaključni 
govor nadbiskupa Stepinca 

U 15 sati poslije podne razvila se ulica¬ 
ma Čazme veličanstvena teoforička procesi¬ 
ja. U njoj je sudjelovalo oko četiri tisuće vjer¬ 
nika. Najveći dio vjernika uvrstio se u po¬ 
vorku pod vodstvom svojih župnika, a osta¬ 
li su pravili špalir. 

Procesija je završila kod improviziranog 
oltara pjesmom Tebe Boga hvalimo te blago¬ 
slovom s Presvetim Oltarskim Sakramen¬ 
tom. Na završetku je hrvatski metropolit 
održao zaključni govor, koji smo naslovili 
riječima Izaberi, dakle, život! 

»Dragi moji vjernici! 

Evo završavamo Euharistijski kongres u 
ovoj starodrevnoj Čazmi, i prije nego se ra¬ 
ziđemo hoću upraviti na vas nekoliko riječi. 

Gledajući Krista Spasitelja ovdje na olta¬ 
ru, ne mogu završiti ljepšim riječima nego ih 
je upravio Mojsije na Izraelce: >Evo pred oči¬ 
ma je tvojim život i smrt. Izaberi, dakle, ži¬ 
vot, da živiš ti i sjeme tvojeh (Pnz 30, 20). 

I pred vama je, dragi vjernici, život i 
smrt. Život, i to pravi život, jer govori Krist: 
>Ja sam Put, Istina i Život!< (Iv 14, 6). A vi 
znate da će nebo i zemlja proći, ali riječi Kri¬ 
stove neće nikada proći (Mt 24, 35 i par.). 
No pred vama je i smrt, jer stoji pisano: >Tko 
padne na ovaj kamen, razbit će se i na koga 
on padne, smrvit će ga!< (usp. Mt 21, 44). 
Krist je, naime, ugaoni kamen svega svijeta 
(usp. E/2, 20). 

A gle, ipak imade luda, koje makar i te 
kako ljube život, ipak izaberu ono što vodi u 
smrt. Ja sam možda već spomenuo koji put 


Ističemo da bez neprestane misli na Boga 
i iskrene pobožnosti ne mogu hrvatske obi¬ 
telji sačuvati bračnu vjernost i požrtvovnost, 
koja je potrebna za dobar uzgoj djece. 

Stoga zaključujemo i obećajemo najsve¬ 
čanije da ćemo u našim obiteljima obavljati 
zajedničku molitvu i primati što češće svete 
sakramente te živjeti pošteno po Božjim za¬ 
povijedima.« 

Nakon zborovanja, održan je u župnom 
dvoru svečani objed, na kojem je izgovore¬ 
no nekoliko lijepih zdravica. 


jedan primjer, koji je vrlo poučan, ali ne ško¬ 
di da ga i opet spomenem. Neki je župnik 
opomenuo jednom neku majku da šalje svo¬ 
je dijete marljivo na kršćanski nauk, da ga 
uzmogne pripraviti na prvu svetu Pričest. 

A ona mu odbrusi: >1 bukve rastu u šumi 
pa im ne treba svete pričesti.< A župnik joj 
odgovori: Jest istina je jer i telići uspijevaju 
u štali makar ne primaju svete Pričesti.< 

Točno 20 godina iza toga bio je taj dječak 
kao 27-godišnji mladić obješen jer je ubio 
svoju rođenu majku kad mu više nije mo¬ 
gla nasmagati novaca za razvratni život. To 
joj je bila nagrada, jer je za svoje dijete htje¬ 
la radije smrt, tj. život bez Boga, negoli život 
koji je vječan za one koji izvrše na zemlji po¬ 
ziv Gospodnji. 

Sto ćete odabrati vi? Život koji propo¬ 
vijeda Crkva? Život koji stoji truda i muke 
na zemlji, ali svršava u blaženoj vječnosti? 
Crkva vam je pokazala put. Ili ćete odabra¬ 
ti ono što propovijedaju neki drugi, čiji sim¬ 
bol nije sveti Križ nego crvena krpa? Prije 
nego se odlučite, pokazat ću vam i njih, tko 
su i što hoće? 

Crkva traži od vas odricanje, podvrga¬ 
vanje zakonu Božjemu. A ti crveni, koje svi¬ 
jet zove komunistima, kažu: ne odricanje, 
nego raj na zemlji. A znate li, prije nego se 
odlučite, tko su ti što se diče crvenim krpa¬ 
ma, propovijedaju neobuzdanu slobodu i raj 
na zemlji bez Boga? Jesu li to ozbiljni i pošte¬ 
ni ljudi, jesu li to trijezni i radini gospodari, 
koji ne kradu, ne ubijaju, ne napadaju tuđe 
žene? Ili nisu li to redovito po našim selima, 
a i gradovima, propali studenti i nesvršeni 





đaci? Nisu li to redovito oni koji su proraj- 
tali imetak što su im ga roditelji trudom ste¬ 
kli i namrli? Nisu li to oni koji su zaglavi¬ 
li do vrata u gadarije napadajući tuđe žene 
i djevojke nakon što su uništili vlastitu obi¬ 
telj, ako su je uopće osnovali, pa hoće da se 
do kraja udave u močvari grijeha? Nisu li to 
oni koji su redovito prazne glave, ali je drže 
visoko, da se na njima ispuni riječ - prazne 
tikve drže se nad vodom? 

Da! To su redovito oni koji šire komuni¬ 
zam i obećaju raj na zemlji, u kojem je sakri¬ 
vena smrt koja vreba na vašu dušu, a i vaše 
tijelo. 

A čime se služe? Crkva je zastupnica 
istine, i zato se služi propovijedanjem istine 
svemu svijetu. A oni koji se diče crvenim kr¬ 
pama? Prvo im je sredstvo laž i zato je njiho¬ 
va propast i istrebljenje blizu, jer znate, >gdje 
laž ruča, ondje ne večerađ A znate i onu ri¬ 
ječ Sv. pisma : >Usta koja lažu ubijaju dušu!< 
(usp. Mudr 1,11). 

Drugo im je sredstvo nasilje i ubojstvo. 
I zato moraju propasti. Jer vi znate Kristo¬ 
vu: >Tko se mača laća, od mača će i poginu¬ 
ti (Mt 26, 52). Ti su zlikovci natopili krvlju 
nevinih žrtava poljane Europe, i zato će biti 
neminovno istrijebljeni, jer i ako je Bog spor, 
ali je uvijek dostižan! 

Oni, komunisti, propovijedaju raj i bla¬ 
ženstvo u ovom raju. Čudno li blaženstvo 
koje se drugom mora narivavati kundakom, 
batinom, tamnicama i puščanim i revolver- 
skim metcima. Katoličkoj crkvi takva sred¬ 
stva nisu potrebna, nego joj je dosta uvjer¬ 
ljiva riječ Božja da ljude predobije za zakon 
Božji. 

Braćo! Neću duljiti, već ponavljam što 
sam rekao na početku. Pred vama je na ol¬ 
taru život i smrt, Spasitelj Isus Krist. Život, 
ako ga priznate jedinim svojim gospodarom. 
Smrt, ako povjerujete dobro plaćenim agita¬ 
torima komunizma i praznim tikvama koje 
hoće da budu pametnije od svega svijeta. 

Ako odaberete njihovu ponudu, nas ne¬ 
ćete moći kriviti. No u tom slučaju bit ćete 
slični bukvama u šumi koje uistinu ne tre¬ 
baju svete Pričesti, ali su zato određene za 
sječu, da se bace u peć i nestanu zauvijek. I 
vi ćete pasti ako prihvatite ponudu komu¬ 
nističkih zlikovaca, prije ili kasnije žrtvom 



komunističkog Moloha, koji je već progutao 
milijunske žrtve, ali nikada nije sit. Bit ćete 
slični i telićima, kojima istina ne treba svete 
Pričesti, ali su zato određeni za klanje, a da 
ni sami ne znaju ni kada ni gdje. I vi ćete i 
djeca vaša pasti žrtvom crvenih gospodara, 
kad bi samo nekoliko dana postali gospoda¬ 
ri naše drage Hrvatske. 

Pred vama je život i smrt! Isus Krist, su¬ 
vereni i nikad nadvladani gospodar svije¬ 
ta. I zato sam uvjeren da ne samo ja, nego i 
vi svi bez razlike kao jedan čovjek otklanja¬ 
te zločinački komunizam i odabirete život, 
to jest Isusa Krista, Sina Božjega, da živite 
vi i djeca vaša, da živi naš narod hrvatski i 
naša draga hrvatska domovina još daljnjih 
1300 godina, ako je volja Božja. I zato kliče- 
mo Isusu Kristu, Sinu Božjemu, hvala i sla¬ 
va, sada i u vijeke. Amen!« 1 

Time je Euharistijski kongres u Čaz¬ 
mi završen. Na katolicima Moslavine, oso¬ 
bito na župljanima Čazme, ostao je duhov¬ 
ni nalog da ustraju u promicanju i primjeni 
primljenih milosti na veličanstvenoj prosla¬ 
vi euharistijskog Spasitelja. Na Kongresu su 
pokazali da su za to spremni, jer je Mosla¬ 
vina bila vjerna Katoličkoj crkvi i želi ostati 
odana katoličkoj vjeri. 



1 ALOJZIJE STEPINAC, nadbiskup zagrebački. Propovijedi, 
govori, poruke (1934. - 1940.), nav. dj., str. 426. - 428. 






Stepinac 



Kip Bi. Alojzija Stepinca 
u Runovićima 

U župi Runovići, mjestu Imotske krajine, uz 
prigodu 250. obljetnice početka osamostalje¬ 
nja župe, 29. listopada 1999. godine postavljen je 
u dvorištu kapele Gospe od Zdravlja i župne kuće 
na Pratrovoj glavici kip bi. Alojzija Stepinca. 

Kip od bronce visok je 148 cm, rad akad. kipara 
Ante Jurkića, odljeven je u ljevaonici Akademi¬ 
je likovnih umjetnosti u Zagrebu. Podizanje spo¬ 
menika potpomogli su mr. Božo Biškupić, mini¬ 
star kulture RH, i Mijo Jukić, zamjenik ministra 
financija Republike Hrvatske. 


ČAKOVEC 

Poruka bi. Alojzija Stepinca suvremenom čovjeku 

Rijetko je tko tako branio čast, samostalnost i hrvatski identitet Međimurja kao što je to činio nadbiskup 
Stepinac.« 


O temi Poruka bi. Alojzija Stepinca suvreme¬ 
nom čovjeku na mjesečnoj tribini u Ka¬ 
toličkom domu u Čakovcu govorio je u ne¬ 
djelju 7. veljače postulator Stepinčeve kauze 
mons. dr. Juraj Batelja. Okupljene na prvoj 
ovogodišnjoj mjesečnoj tribini u organizaciji 
Franjevačkog samostana u Čakovcu pozdra¬ 
vio je gvardijan fra Stanko Belobrajdić, koji 
je osobito pozdravio predavača mons. Bate- 
lju, koji je od 1991. godine postulator kauze, 
a na toj je službi nastavio rad franjevaca. 

Tijekom izlaganja mons. Batelja okuplje¬ 
ne je upoznao s tijekom postupka za progla¬ 
šenje blaženog Alojzija svetim te s novim 
spoznajama vezanima uz hrvatsku i svjet¬ 
sku historiografiju o Blaženiku. Zaželio je 
da svi zajedno otkriju ili potraže neku po¬ 
ruku za vlastiti život iz bogate baštine nje¬ 
gove osobnosti i njegove duhovnosti. Pod¬ 
sjetio je uvodno da se nalaze pred čovjekom 
za kojega je Sveti Otac kazao da je »najsvje¬ 
tliji lik Crkve u Hrvata«, te koji je bedem Čr- 
kve i temelj suvremenosti i sigurnosti na ko¬ 
joj se može graditi zgrada crkvenosti. To po¬ 
tvrđuje da je Papa u njemu prepoznao čo¬ 
vjeka koji je skladna poveznica ne samo po¬ 
vijesnih događaja, nego i branitelj, čuvar, 
sačuvatelj i mučenik jedinstva Katoličke cr¬ 



kve. Ujedno, Stepinac je odlučio biti, trpjeti i 
ostati sa svojim narodom. 

Nazočne je podsjetio na Euharistijski 
kongres koji je 1935. godine predvodio u Ča¬ 
kovcu za 50.000 vjernika. Na tom kongresu 
prvi se put dogodilo okupljanje naroda oko 
euharistijskog Isusa na nacionalnoj osnovi sa 
Stepincem, koji je želio kroz euharistiju i do¬ 
datne duhovne sadržaje vjerski poučiti na¬ 
rod, kod kojega je uočavao veliko nepozna¬ 
vanje kršćanskih istina. U Čakovcu su mla¬ 
de SKOJ-evce zadužili da tijekom euharistij¬ 
skog slavlja izazovu metež i sruše oltar. No 
to im nije uspjelo, a Stepinac je na kraju slav¬ 
lja, svjestan takvih pritisaka, ispred crkve sv. 
Nikole prvi put izgovorio svoje poznate ri¬ 
ječi - tako prepoznatljive za v svoju osobnost: 
»Naša je savjest čista.« U Čakovcu se time 
Stepinac prvi put pozvao na svoju čistu sa¬ 
vjest. Uslijedilo je zatim 18 kongresa samo 
u Zagrebačkoj nadbiskupiji, na kojima je že¬ 
lio narod okupiti oko euharistijskog Isuso¬ 
va srca i Marijina srca. Također je naglasio 
da je rijetko tko tako branio čast, samostal¬ 
nost i hrvatski identitet Međimurja kao što 
je to činio nadbiskup Stepinac, dodavši da 
je time zavrijedio spomenik na tom područ¬ 
ju. Kada je započela mađarizacija Međimur- 




ja, Stepinac je zamolio Svetu Stolicu da dio 
Nadbiskupije koji je okupiran ne bude odci¬ 
jepljen i ne pripadne Mađarskoj, a zatim je u 
pismu međimurskomu župniku zamolio da 
se upozore hrvatski svećenici u Međimurju 
da se strogo drže crkvenog djelokruga, da ne 
bi dali povoda uredovanju mađarskih vlasti, 
koje bi mogle hrvatske svećenike silom istje¬ 
rati iz Međimurja, što bi imalo na narod sil¬ 
no neugodnih posljedica. Stepinac je u pi¬ 
smu pohvalio hrvatski kler u Međimurju, 
koji nije istjeran i nije pobjegao, nego junač¬ 
ki pati zajedno sa svojim narodom. Zalagao 
se da hrvatska djeca u Međimurju koriste hr¬ 
vatske molitvenike i katekizme. 

Zaključio je da je Stepinac bio prepo¬ 
znatljiv branitelj i čuvar Međimurja, o čemu 
se može osvjedočiti i u knjigama najnovi¬ 
je trilogije Blaženi Alojzije Stepinac - svjedok 
Evanđelja ljubavi. U tim knjigama se prvi put 
pojavljuju dokumenti vezani uz Stepinca 
koji iznosi, naviješta i svjedoči ljubav pre¬ 
ma čovjeku. Trilogiju je objavila Postulatu- 
ra bi. Alojzija Stepinca o 50. obljetnici njego¬ 
ve smrti. Donosi 692 dokumenta nadbisku¬ 
pa Stepinca, iz razdoblja od 1933. do 1998. 
godine, i svjedočanstva o njegovu spašava¬ 
nju ugroženih ljudi, žrtava represivnih re¬ 


žima, gladi, rata i vremenskih nepogoda. 
Mons. Batelja istaknuo je da se nakon obja¬ 
ve tih dokumenata može još vedrije pogle¬ 
dati prema oltaru, na kojem će zasjati i sve¬ 
tačkom aureolom ovjenčan Stepinčev lik. 
Naglasio je da je bi. Alojzije zbrinuo stoti¬ 
ne i tisuće izbjeglih poljskih i njemačkih Zi¬ 
dova, koje njihovi sunarodnjaci u Zagrebu 
nisu htjeli, za što je osigurao sredstva Crkve 
i karitasa, preko kojih je spašavao Srbe i Ži¬ 
dove. To je povijesna istina koju su znali i 
njegovi progonitelji, koji nisu dopustili da 
se na montiranu suđenju iznesu brojni do¬ 
kumenti koji su pobijali sramnu optužnicu 
protiv nevina čovjeka. Također u hrvatskoj 
historiografiji potrebno je odvojiti i razluči¬ 
ti Stepinca i ustaštvo, jer to nikako ne ide za¬ 
jedno, što potvrđuje niz dokumenata i činje¬ 
nica, na koje se je osvrnuo u izlaganju. 

Na završetku predavanja je istaknuo da 
stojimo pred svjedokom, ponosom i bede¬ 
mom Crkve u Hrvata. »Nadam se zajedno s 
vama da ćemo doživjeti njegovo proglašenje 
svetim, ali i da ćemo znati cijeniti njegovu žr¬ 
tvu te da ideale za koje se on borio i izgorio 
znademo zasaditi u hrvatsku zemlju i protka¬ 
ti njima i naš život. Stepinčevi ideali naša su 
sigurnost i naznaka naše vječnosti.« (IKA) 


Predstavljanje knjige Blaženi Alojzije Stepinac - 
svjedok Evanđelja ljubavi 



Damir Jelić, prof, gradonačelnik Karlovca , sa svojini najbli¬ 
žim suradnicima te brojnim svećenicima Karlovca i okolice 
sudjelovao je u predstavljanju zbirke »Blaženi Alojzije Stepi¬ 
nac - svjedok Evanđelja ljubavi« u Gradskoj knjižnici u Kar¬ 
lovcu 2. ožujka 2010. 


T rosveščano djelo Blaženi Alojzije Stepinac - 
svjedok Evanđelja ljubavi predstavljena je u 
Zagrebu 8. veljače, u Dvorani »Vijenac« Nad- 
biskupijskoga pastoralnog instituta u Zagre¬ 
bu. Predstavljanju su bili nazočni brojni što- 



Zbirku dokumenata pod naslovom »Blaženi Alojzije Stepi¬ 
nac - svjedok Evanđelja ljubavi « predstavili su u Zagrebu 
dr. Josip Čorić, dr. Josip Jurčević i mons. Juraj Batelja; pro¬ 
gram je vodila Tanja Baran, a za glazbeni ugođaj pobrinuo se 
oktet Nadbiskupskoga bogoslovnog sjemeništa u Zagrebu 








Stepinac 



Bogoslov Ivan Šturlić je 
na predstavljanju knji¬ 
ge »Blaženi Alojzije Ste¬ 
pinac - svjedok Evan¬ 
đelja ljubavi« prikazao 
činjenicu razbijanja kipa 
Majke Božje Bistričke 
pred Zagrebačkom kate¬ 
dralom početkom rujna 
1946. kao uvod u Blaže- 
nikovo suđenje 


nac, varaždinski biskup Josip Mrzljak, križe- 
vački vladika Nikola Kekić i zagrebački po¬ 
moćni biskup Valentin Pozaić. 

U programu predstavljanja sudjelovao je 
Zagrebački bogoslovski oktet, dramskim pri¬ 
kazom o štovanju Majke Božje Bistričke bo¬ 
goslov Ivan Šturlić, a program je vodila Ta¬ 
nja Baran. 

Trilogiju, koja rasvjetljava ulogu zagre¬ 
bačkog nadbiskupa Alojzija Stepinca prije, u 
tijeku i poslije II. svjetskog rata, o 50. obljetni¬ 
ci njegove smrti priredio je mons. Juraj Bate- 
lja, a objavila Postulatura bi. Alojzija Stepin¬ 
ca. O knjizi su govorili dr. Josip Jurčević, dr. 
Josip Čorić i sam autor - dr. Juraj Batelja. 

Na završetku programa zagrebački je 
nadbiskup kardinal Josip Bozanić zahvalio 
mons. Batelji za to djelo o 50. obljetnici sve¬ 
te smrti bi. Alojzija Stepinca. Istaknuo je da je 
posebna vrijednost što se u trilogiji na jedno¬ 
me mjestu predstavljaju dokumenti koji go¬ 
vore o istini, »a mi se ne bojimo istine«. Isti¬ 
na je potrebna da rasvijetli, jer još uvijek ima 
puno tmina i u našoj sadašnjosti, rekao je kar¬ 
dinal te istaknuo da je bi. Alojzije živio u teš¬ 
kim vremenima, ali je već u sebi nosio bu¬ 
dućnost. On je živio iz vjere i nade da će doći 
vrijeme kada će se moći objektivno govoriti, 
kada će se moći predočiti dokumenti te mir¬ 
no o nekim stvarima donositi sud povijesti, 
zaključio je kardinal Bozanić. 


vatelji kardinala Stepinca, među kojima i 
apostolski nuncij u Hrvatskoj nadbiskup Ma¬ 
rio Roberto Cassari, vojni biskup Juraj Jezeri- 




Na predstavljanju trilogi¬ 
je »Blaženi Alojzije Stepinac 
- svjedok Evanđelja ljubavi« 
sudjelovali su uz kardinala 
Josipa Bozanića i apostolskog 
nuncija Roberta Cassarija 
brojni uzvanici, predstavnici 
javnih vlasti, redovnici i re¬ 
dovnice, bogoslovi i štovate¬ 
lji bi. Alojzija Stepinca; pred¬ 
stavljanje je bilo 8. veljače 
2010. u Pastoralnom institu¬ 
tu Zagrebačke nadbiskupije u 
Zagrebu 



Trosveščano djelo Blaženi Alojzije Stepinac - svjedok Evanđelja ljubavi predstavljeno je u 
Zaboku (23. veljače), Pazinu (24. veljače), Karlovcu (2. ožujka), Splitu (3. ožujka), Sisku (16. 
ožujka) i Varaždinu (24. ožujka). 

Prva katolička crkva u Mirkovcima posvećena 
bi. Alojziju Stepincu 


U povodu završetka gradnje, 
koja je započela prije deset go¬ 
dina, i uređenja prve katoličke cr¬ 
kve bi. Alojzija Stepinca u Mirkov¬ 
cima, filijale župe sv. Ćirila i Meto¬ 
da u Vinkovcima, čiji je župnik To¬ 
mislav Korov, svečano misno slav¬ 
lje i blagoslov crkve predvodio je u 
nedjelju 7. veljače đakovačko-osječ- 
ki nadbiskup Marin Srakič. 

»Ovaj se blagoslov obavlja o 
50. obljetnici smrti našega blaže¬ 
nog Alojzija Stepinca, našeg nadbi¬ 
skupa i metropolita zagrebačkoga, 
koji je obilježio vrijeme u kojemu je 
živio i djelovao. Pitamo se kako bi 
izgledalo ono poratno vrijeme da 
on nije zauzeo ozbiljan, čvrst stav 
na čelu biskupskog zbora, na čelu 
naše Crkve« - rekao je nadbiskup. 
Liturgijsko pjevanje predvodili su 
združeni zborovi župe sv. Ćirila 


i Metoda i njezine mirkovačke filijale uz orguljsku 
pratnju Ivane Petrič i dirigenticu Katarinu Bodalec. 


Novo izdanje knjige Mladi 
Stepinac -pisma zaručnici 

K njiga Diana Batona fra Ivona Ćuka, OFM Conv. 

Mladi Stepinac - pisma zaručnici predstavljena je 
9. veljače u Dvorani sv. Franje samostana franjeva¬ 
ca konventualaca u Zagrebu. Knjigu je o 50. obljetnici 
smrti bi. Alojzija Stepinca objavila Hrvatska provin¬ 
cija sv. Jeronima franjevaca konventualaca, a predsta¬ 
vili su je postulator Kauze bi. Alojzija Stepinca mons. 
Juraj Batelja, prof. Nevenka Nekič i urednik izdanja 
fra Ivan Bradarić. U knjizi je objavljena koresponden¬ 
cija dvadesetpetogodišnjeg Alojzija Stepinca s Mari¬ 
jom Horvat. Osamnaest pisama, šest Alojzijevih i dva¬ 
naest Marijinih, autor prenosi u cijelosti i tumači svo¬ 
jim osebujnim stilom. Tako uređenu građu fra Ivon je 
čitao u hrvatskom programu Radio Vatikana u raz¬ 
doblju od 27. siječnja do 13. ožujka 1975. godine. 


Posvećen novi oltar s moćima bi. Stepinca u crkvi 
sv. Petra u Zagrebu 


Izložba tiskanih izdanja 
Kardinal Alojzije Stepinac 

U prigodi Stepinčeva 2010. postavljena je 
izložba izabranih tiskanih izdanja Kardinal 
Alojzije Stepinac u knjižnici Podsused. Izložba 
koja je bila otvorena od 10. veljače do 5. ožuj¬ 
ka, postavljena je u organizaciji medijsko-na- 
kladničke kuče Glas Koncila. 

Izložba tiskanih izdanja o Alojziju Stepin¬ 
cu nastala je prigodno na poticaj Odbora za 
proslavu 10. obljetnice beatifikacije kardinala 
Alojzija Stepinca 2008. godine, a ove je godine 
o pedesetoj godišnjici smrti bi. Alojzija Stepin¬ 
ca postavljena treči put. Javnosti su predočene 
publikacije u nakladi Glasa Koncila te brojevi 
časopisa Glasnik sluge Božjega Alojzija Stepinca. 


Z agrebački nadbiskup kardinal Josip Bo- 
zanič predvodio je u nedjelju 7. veljače 
svečano misno slavlje u župnoj crkvi sv. Pe¬ 
tra u Zagrebu te posvetio novi glavni oltar. 

Na početku slavlja je župnik Josip Go¬ 
lubić zahvalio kardinalu Bozaniću što se 
ta posveta događa u Svećeničkoj godini te 
ujedno na Dan života. Dobrodošlicu kardi¬ 
nalu izrekao je i predstavnik Pastoralnoga 
te Ekonomskoga župnog vijeća Marijan Pe- 
rica, koji je podsjetio i na povezanost bi. Ste¬ 
pinca i župe sv. Petra. 

Prije nego što je ugradio u oltar moći bi. 
Alojzija Stepinca, kardinal Bozanić je ista¬ 
knuo da će po moćima Blaženik na poseban 
način biti prisutan u toj crkvi. »Drago nam je 
da se to događa upravo u trodnevnici kad se 
pripremamo za proslavu blagdana bi. Aloj¬ 
zija, o 50. obljetnici njegove svete smrti.« 

Stepinac 



Posvećena nova 
župna i spomen 
crkva sv. Mihaela 

diški 


Požeški biskup Antun Skvorčević uz brojne biskupe, svećenike i Božji narod blagoslivlja novoizgrađenu 
spomen-crkvu u čast sv. Mihovila arkanđela na području nekadašnjega zloglasnog logora u Staroj Gra¬ 
diški, gdje je komunistička vlast prisilila logoraše srušiti starodrevnu župnu crkvu 


N a Dan obnove čišćenja pamćenja i spo¬ 
mena mučenika Požeške biskupije u 
Staroj Gradiški posvećena je 26. ožujka nova 
župna i spomen-crkva sv. Mihaela, sagrađe¬ 
na pokraj zgrade nekadašnjeg zatvora, u ko¬ 
jem je u komunističko doba tamnovalo i više 
od dvjesto pedeset katoličkih svećenika. Pri¬ 
je 62 godine je po nalogu komunističkih vla¬ 
sti postojeća župna crkva srušena. U njezinu 
rušenju morali su sudjelovati i svećenici, ta¬ 
mošnji robijaši. 

U uvodu posvete crkve i misnog slav¬ 
lja je požeški biskup Antun Skvorčević če¬ 
stitao starogradiškim župljanima na strplji¬ 
vom podnošenju prjezira kojem su bili izlo¬ 
ženi kad im je bila razorena župna crkva i na 
ustrajnosti da su tijekom brojnih godina u 
teškim uvjetima svjedočili vjernost Bogu. 

Biskup Skvorčević izrazio je žalost te 
izrekao osudu rušenja katoličkih, pravo¬ 
slavnih i židovskih sakralnih objekata na 
tim prostorima, osobito u tijeku i nakon II. 
svjetskog rata, kao i u Domovinskom ratu. 

Mons. Marin Srakić, đakovačko-osječ- 
ki nadbiskup i metropolit, u prigodnoj je ho¬ 
miliji postavio i pitanje: »Što bi bila crkva da 


u njoj ne stanuje Isus Krist?«, a potom na nj 
i odgovorio: »On je duša zgrade, on poma- 
zuje, posvećuje, oživljava. Bez njega je crkva 
hladna sabirna dvorana, izgrađena od mrtva 
kamenja, makar da je i posvećena na slavu 
Božju. U oltar ćemo po starom običaju ugra¬ 
diti svete moći. U ovoj crkvi ugradit ćemo 
moći, relikvije, zemne ostatke blaženog Aloj- 
zija Stepinca, nadbiskupa i metropolita, mu¬ 
čenika naših vremena, naših strana, naše Cr¬ 
kve i našega hrvatskoga naroda. I on je za¬ 
jedno sa svećenicima koji su čamili u ovo¬ 
me starogradiškom logoru podnosio isti pro¬ 
gon. Ista ideologija koja je njega nevina osu¬ 
dila rušila je naše svetinje. On nije gubio po¬ 
uzdanje! Naprotiv! Pouzdao se u Gospodina 
i u moćnu zaštitu Odvjetnice hrvatskog na¬ 
roda. Neka nas svećenike ovih vremena i u 
ovim izazovima hrabri svijetao primjer veli¬ 
kog pastira bi. Alojzija. Neka prisutnost nje¬ 
govih zemnih ostataka bude poruka iz proš¬ 
losti i poziv na izgradnju budućnosti koju je 
on naviještao, koju je on svjedočio. Na kraju 
možemo reći zajedno s pjesnikom: >Uzalud 
nam đavo oltare svojata, uz nas čvrsto stoji 
Kraljica Hrvata< (V. Deželić st.).« 




Stepinac i komunizam 


Piše: dr. sc. Branimir Lukšić 


K ad su došli na vlast u Hrvatskoj nakon 2. svjetsko¬ 
ga rata, komunisti su likvidirali veliku većinu inte¬ 
lektualaca, profesora, pisaca, akademika, svećeni¬ 
ka, redovnika i redovnica, koji su svojim znanjem i ugle¬ 
dom odskakali od komunističkog ideala tipskoga čovjeka, 
zbog navodne kulturne suradnje s okupatorom. Konač¬ 
no je došao red i na najvišu duhovnu vertikalu, na zagre¬ 
bačkog nadbiskupa Alojzija Stepinca. Tad se obistinio je¬ 
dan dio Stepinčeve proročke vizije koju je on zabilježio u 
svojem dnevniku još 5. studenoga 1940. godine: »Pobijedi 
li Njemačka biti će grozan teror i propast za male narode. 
Pobijedi li Engleska ostat će na vlasti masoni, Židovi, pre¬ 
ma tome nemoral, korupcija u našim zemljama. Pobije¬ 
di li SSSR onda je đavo dobio 
vlast nad svijetom i pakao.« 

Još je u kolovozu 1940. 
Stepinac govorio da se nače¬ 
la Katoličke crkve ne mogu 
složiti s komunizmom, jer 
komunizam želi otkinuti 
dušu od Boga. Komunistički 
nauk, kazao je Stepinac, osi¬ 
romašuje čovjeka, jer gube¬ 
ći vjerski ideal, čovjek gubi 
smisao za domovinu i za ži¬ 
vot. Život bez Boga je pakao. 
(M. Landercy, Kardinal Aloj- 
zije Stepinac, Đakovački Sel¬ 
ci, 1989., str. 74.). U listopa- 


© - 

Nitko nema pravo da na svoju 
ruku ubija i na koji mu drago 
način oštećuje pripadnike dru¬ 
ge rase ili narodnosti. Mi smo 
uvijek naglašavali u javnom 
životu principe vječnoga zako¬ 
na Božjega, bez obzira radi li 
se o Hrvatima, Srbima, Židovi¬ 
ma, Ciganima, katolicima, mu¬ 
slimanima, pravoslavcima ili 
kome drugome. Katolička crkva 
ne poznaje rase koje gospoduju 
i rase koje robuju... 



du 1943. u svojoj propovijedi pred zagrebačkom katedra¬ 
lom Stepinac kaže, među ostalim, sljedeće: »Katolička cr¬ 
kva uvijek je osuđivala a i danas osuđuje svaku nepravdu 
u ime klasnih, rasnih ili narodnosnih teorija. Ne može se 
istrijebiti s lica zemlje Cigane i Židove, jer ih se smatra in¬ 
feriornom rasom. Nitko nema pravo da na svoju ruku ubi¬ 
ja i na koji mu drago način oštećuje pripadnike druge rase 
ili narodnosti. Mi smo uvijek naglašavali u javnom životu 
principe vječnoga zakona Božjega, bez obzira radi li se o 
Hrvatima, Srbima, Židovima, Ciganima, katolicima, mu¬ 
slimanima, pravoslavcima ili kome drugome. Katolička 
crkva ne poznaje rase koje gospoduju i rase koje robuju... 
Ona se ne može složiti ni sa sistemom koji ide za tim, da 
zemljoradniku otme zemlju, zanatliji kuću, posebno nje¬ 
govo vlasništvo koje je pribavio u znoju lica svoga, radni¬ 
ku plod njegova rada i svakom čovjeku njegovu dušu... 
Ne možemo priznati sistema, koji bi htio negirati osobno- 


»Uznik« 

- spomen 
blajburških 
žrtava, kipa¬ 
ra Augusti- 
na Filipovi- 
ća (Davor, 

8 . 1 . 1931 . 

- Brampton, 
5. 4. 1998.), 
čuva se u 
Papinskome 
hrvatskom 
zavodu sv. 
Jeronima u 
Rimu. 


©Začudo, jedan od objektivnijih su¬ 
dova o Stepincu dao je poslije rata 
Milovan Đilas, kada je rekao Iva¬ 
nu Meštroviću sljedeće: »Da vam 
pošteno kažem istinu, ja mislim, i 
nisam sam u tom uvjerenju, da je 
Stepinac čovjek neporočan, posto¬ 
jan karakter, koji se ne da slomiti. 
On je bio osuđen nevin, ali često 
biva u povijesti da pravednici budu 
osuđeni u cilju postignuća nekih 
političkih ciljeva... nemamo ni¬ 
šta protiv njegova hrvatskog nacio¬ 
nalizma, ali ne možemo podnositi 
njegovu privrženost rimskom papi. 
Mi uklanjamo sve što nam je na 
putu. Svrha posvećuje sredstvo...« 


-cT 





Stepinac 



Mons. Alberto Di Chio uručuje papi Benediktu XVI. 
Pisma iz sužanjstva bi. Alojzija Stepinca, koja je 
prema hrvatskom izdanju na talijanskome jeziku iz¬ 
dalo udruženje »Associazione Editoriale Promozione 
Cattolica di Vigodarzere« iz Padove 

ga Boga, Stvoritelja svijeta, a ispovijedanje 
vjere u Boga svesti unutar četiri zida, gdje te 
nitko ne vidi niti čuje.« (Op. cit., str. 92, 94.) 

Taj je govor pozitivno odjeknuo diljem 
Europe i Amerike, a vješto su ga iskoristili i 
partizani u šumi, tiskajući ga u obliku letka i 
dijeleći ga borcima. No, dolaskom na vlast u 
Hrvatskoj komunisti su nastojali svim sred¬ 
stvima privoljeti Stepinca da raskine vezu 
Katoličke crkve u Hrvatskoj s Vatikanom i 
da osnuje samostalnu hrvatsku katoličku cr¬ 
kvu, koja bi, poput Srpske pravoslavne cr¬ 
kve, postala državna crkva, pod izravnim 
utjecajem komunističkih vlasti, što bi u bu¬ 
dućnosti neizostavno vodilo sjedinjenju tih 
dviju crkava, a u daljnjem tijeku vrlo vjero¬ 
jatno sjedinjenju hrvatskog i srpskog naroda 
u jedinstven, umjetni jugoslavenski narod, 
odnosno u velikosrpski narod. Kad u tome 


komunisti nisu uspjeli, uslijedilo je prvo za¬ 
tvaranje Stepinca od 17. 5. do 3. 6.1945. Slje¬ 
dećeg dana nakon Stepinčeva puštanja iz za¬ 
tvora posjećuje ga osobno Josip Broz Tito. 

I kao što je Tito 1943. nudio Hitleru voj¬ 
nu suradnju u okupiranoj Jugoslaviji, što 
je Hitler s prezirom odbio, tako Tito 1945. 
nudi Stepincu suradnju, pod uvjetom da za¬ 
grebački nadbiskup raskine vezu hrvatske 
Katoličke crkve s Vatikanom, što je Stepinac 
odbio (Pero Simić - Zvonimir Despot: TITO, 
strogo povjerljivo, Zagreb, 2010., str. 34, 35.). 
Interesantan je to bio susret. S jedne stra¬ 
ne Tito, komunistički narcis, Staljinov po¬ 
slušnik i istodobno Churchillov štićenik, ne¬ 
principijelan karijerist i istodobno boljše¬ 
vički dogmatičar, »cinkaroš« u Moskvi svo¬ 
jih partijskih kolega, što ih je stajalo glave, 
agent Kominterne i suradnik NKVD-a, a s 
druge strane samozatajan asket, čovjek koji 
pred komunističkim sudom izjavljuje da je 
za svoje kršćansko uvjerenje pripravan ne 
samo trpjeti, nego i umrijeti. Kada Tito nije 
uspio nagovoriti Stepinca da odcijepi Kato¬ 
ličku crkvu u Hrvatskoj od Vatikana, usli¬ 
jedile su prijetnje, fizički napadi i pokušaj 
ubojstva Stepinca (u Zaprešiću kada je otva¬ 
rao novu župu), blaćenje u medijima, pisa¬ 
nje klevetničkih parola po zidovima. Stepin¬ 
ca i Katoličku crkvu bjesomučno napadaju 
uz blagoslov Udbe masoni, osobito dr. Vik¬ 
tor Novak i Dušan Tomić. 

Na sve to Stepinac šalje prosvjede 
zbog teških zlodjela koja su se dnevno zbi¬ 
vala, ubijanja svećenika, montiranih postu¬ 
paka pred tzv. narodnim sudovima. U tim 
prosvjedima on ističe da hrvatski narod nije 
trpio ni u vrijeme Turaka kao što trpi pod 
komunistima, da su na odstrjelu osobito hr¬ 
vatski intelektualci, samo zbog toga što su 
radili za vrijeme NDH i zaključuje: »Izgleda 
prema postupku sadašnjih vlasti, da se za 
vrijeme od 1941. do 1945. nije smjelo uop¬ 
će živjeti.« 

No, najžešća osuda komunističkih zlo¬ 
djela uslijedila je u pastirskom pismu od 20. 
rujna 1945. u kojem katolički biskupi, pred¬ 
vođeni zagrebačkim nadbiskupom, spomi¬ 
nju, među ostalim, osude i smaknuća mno¬ 
gih nevinih svećenika, zabranu katoličkog 
tiska, zatvaranje sjemeništa, ukidanje pri- 

vatnih katoličkih srednjih škola, sprječava¬ 
nje vršenja vjerskih dužnosti, pravljenje ne¬ 
prilika katoličkim ženskim redovima, bar¬ 
barstvo komunista u odnosu na grobove, 
postupak u komunističkim logorima itd. 

Nakon pastirskog pisma uslijedilo je i 
Stepinčevo okružno pismo u studenome iste 
godine, u kojem on izražava bol što mu je ko¬ 
munistička vlast onemogučila da vrši svoj 
apostolat izvan Zagreba. U tome pismu Ste- 
pinac također iznosi kako njega, biskupe, 
svećenike, redovnike i redovnice napadaju 
svim sredstvima na političkim skupovima, 
u medijima, natpisima na zidovima, kleveta¬ 
ma i lažnim tumačenjem svećeničkih izjava. 
Nakon okružnog pisma komunisti su odluči¬ 
li Stepinca zatvoriti. Tito, koji je dobio bitku 
protiv kralja, nije mogao dopustiti da ju izgu¬ 
bi pred jednim katoličkim nadbiskupom - i 
to u svojoj komunističkoj državi (R. Oraški). 


Zato je po nalogu toga visokopozicioni- 
ranog europskog masona (Mladen Lojkić: 
Masoni protiv Hrvatske, Zagreb, 2010., str. 
294.) uslijedio poznati montirani sudski po¬ 
stupak, čija je glavna rasprava otvorena 30. 
9. 1946., a presuda na 16 godina prisilnog 
rada i 21 godinu gubitka građanskih prava, 
izrečena 11. 10. 1946. Općepoznato je Ste¬ 
pinčevo dostojanstveno držanje na komuni¬ 
stičkom sudu i njegova izreka da on ne treba 
milost jer da mu je savjest mirna. Za vrijeme 
njegova izdržavanja kazne u Lepoglavi po¬ 
činje njegovo sustavno trovanje. Pretpostav¬ 
lja se da su ga zračili iz susjedne ćelije, što 
je razaralo nadbiskupovu koštanu srž i do¬ 
velo do teška oboljenja - policitemije. Kod 
te bolesti ulaze u krvotok velike količine ne¬ 
dozrelih eritrocita, a bolesnik osjeća umor, 
opću slabost, gubi apetit i postaje anemičan, 
rapidno mu slabi imunitet i umire. 


IZDANJA POSTULATURE 

Donosimo popis knjiga koje je o blaženom Alojziju Stepincu objavila Postulatura za njegovo proglašenje 
blaženim i svetim, a svaki ih čitatelj Glasnika može naručiti na adresi Postulature: Kaptol 18, pp 949, 
10001 Zagreb: 


i BARBOUR, H. Ch. i BATELJA, J., Svjetlo na putu života, popravljeno i prošireno izda¬ 
nje (2007.) službenoga duhovnog životopisa kardinala Alojzija Stepinca, nadbiskupa 
zagrebačkoga, mučenika, uz njegovo proglašenje blaženim (1998.) (50 kn + poštarina) 
i BATELJA, J., Najljepše Mariji. Misli blagopokojnog kardinala-nadbiskupa Alojzija 
Stepinca o štovanju Majke Božje, Zagreb, 1990. (30 kn + poštarina) 
i Sluga Božji Alojzije Stepinac (kratki ilustrirani životopis), Zagreb, 1995. (30 kn + po¬ 
štarina) 

i Alojzije STEPINAC, nadbiskup zagrebački. Propovijedi, govori, poruke (1934.-1940.) 
Priredio i predgovor napisao: dr. Juraj BATELJA; proslov: dr. Ante MATELJAN, Za¬ 
greb, 2000. (100 kn + poštarina) 

i BATELJA, J., Euharistijska evangelizacija nadbiskupa Alojzija Stepinca, izd. Postu¬ 
latura za proglašenje svetim blaženoga Alojzija Stepinca i Glas Koncila, Zagreb, 2006. 
(180 kn + poštarina) 

i VRANEKOVIĆ, Josip, Dnevnik (1. dio). Bilješke o životu i djelovanju u Krašiću za¬ 
točenog nadbiskupa zagrebačkoga i kardinala Alojzija Stepinca. Pozdravno slovo 
za knjigu napisao je zagrebački nadbiskup i kardinal Josip Bozanić, a uvodne misli i 
bilješke dr. Juraj Batelja. Pogovor je sastavio fra Bonaventura Duda, a ilustracije su iz 
arhiva Postulature (100 kn + poštarina) 

i BATELJA, J., Blaženi Alojzije Stepinac i grad Jastrebarsko. Euharistijski kongres 
1939 . i pohod ratnoj siročadi 1943 ., Zagreb, 2008. (30 kn + poštarina) 
i BATELJA, J., Blaženi Alojzije Stepinac i grad Varaždin, Zagreb, 2008., (50 kn + po¬ 
štarina) 

i Litanije u čast bi. Alojzija Stepinca možete naručiti na mErt'rii Postulature. 








Pošto se Stepinac počeo osjećati vrlo 
loše, komunističke su se vlasti pobojale da će 
umrijeti u kaznionici, gdje bi međunarodna 
javnost mogla zatražiti obdukciju pod nad¬ 
zorom stranih patologa, te je poslan u svoj 
rodni Krašić u kućni pritvor, gdje umire 10. 
veljače 1960. Prigodom balzamiranja njego¬ 
va tijela na molbu tadašnjeg administrato¬ 
ra zagrebačke nadbiskupije dr. Franje Sepe- 
ra jedan od liječnika je sakrio kardinalovo 
srce, koje je sačuvano q 
za potrebe Crkve. Kada 
je nakon nekoliko dana 
Udba saznala za to, za¬ 
plijenila je kardinalovo 
srce i spalila ga u ma¬ 
lom krematoriju SUP- 
ove ambulante u Za¬ 
grebu u Sarengradskoj 
ulici, a pepeo bacila. 

No, barbarstvo i mržnja komunističkih 
vlasti išli su i dalje. Kada je 1993. godine iz¬ 
vršena ekshumacija kardinalova tijela, da bi 
se potvrdilo njegovo sustavno trovanje, ot¬ 
kriveni su tragovi karbolne kiseline, koja je 
uštrcana u vene pokojnika, tako da su se po¬ 
smrtni ostatci balzamiranog tijela potpuno 
raspali. Komunistički su vlastodršci time 
htjeli zametnuti tragove trovanja. Začudo, 
jedan od objektivnijih sudova o Stepincu 


dao je poslije rata Milovan Đilas, kada je re¬ 
kao Ivanu Meštroviću sljedeće: »Da vam po¬ 
šteno kažem istinu, ja mislim, i nisam sam u 
tom uvjerenju, da je Stepinac čovjek neporo- 
čan, postojan karakter, koji se ne da slomi¬ 
ti. On je bio osuđen nevin, ali često biva u 
povijesti da pravednici budu osuđeni u ci¬ 
lju postignuća nekih političkih ciljeva ... ne¬ 
mamo ništa protiv njegova hrvatskog naci¬ 
onalizma, ali ne možemo podnositi njegovu 

privrženost rimskom 
papi. Mi uklanjamo 
sve što nam je na putu. 
Svrha posvećuje sred¬ 
stvo... Da je samo pro¬ 
glasio hrvatsku Crkvu 
odcijepljenu od Rima, 
mi bismo ga do obla¬ 
ka uzdigli.« (Vladimir 
Horvat, Kardinal Alojzi¬ 
je Stepinac, Zagreb - Samobor - Krašić, 2008. 
str. 196.) 

Dopustite mi da na završetku citiram ri¬ 
ječi blagopokojnoga kardinala Franje Kuha- 
rića izgovorene u Rimu 13. prosinca 1990. 
godine, na skupu koji je organizirala Papin¬ 
ska međunarodna marijanska akademija u 
suradnji s Hrvatskim zavodom sv. Jeroni¬ 
ma i Hrvatskom zajednicom u Rimu. Tom 
prigodom je kardinal Kuharić rekao i ovo: 


Usprkos današnjemu pokušaju od strane reciklira¬ 
nih komunista da se te Kajfe i Pilate rehabilitira 
pod oznakom antifašizma (i Staljin je bio antifa- 
šist), oni su sramno nestali s povijesne pozornice, 
zajedno sa zločinačkom ideologijom komunizma, 
a Stepinac, poput svojeg Učitelja, ostaje svijetao 
uzor bogoljublja, domoljublja i čovjekoljublja. 


NOVIJA IZDANJA 

U nizu Mala knjižnica Postulature blaženoga Alojzija Stepinca: »Propovijedi iz sužanjstva« objavljene su do 
sada tri knjige propovijedi bi. Alojzija Stepinca koje je on sastavo kao sužanj u Lepoglavi: 

■ Alojzije kard. STEPINAC, Propovijedi o lurdskim ukazanjima; pozdravno slovo: mons. 
Juraj Jezerinac, vojni ordinarij; priredio te uvodnim slovom i bilješkama popratio dr. J. Ba- 
telja, izdavač: Postulatura bi. Alojzija Stepinca i Vojni ordinarijat u Republici Hrvatskoj; (50 
kn + poštarina) 

■ Alojzije kard. STEPINAC, Propovijedi bi. A. Stepinca o sv. Josipu, Mala knjižnica Postula¬ 
ture blaženoga Alojzija Stepinca: Propovijedi iz sužanjstva, sv. 2.; pozdravna riječ: kard. Tomaš 
Špidlik; uvodne misli, bilješke, biblijska kazala i kazalo imena sastavio J. Batelja; izdavač: 
Postulatura bi. Alojzija Stepinca, Zagreb, 2009. (50 kn + poštarina) 

■ Alojzije kard. STEPINAC, Propovijedi o Presvetom Srcu Isusovu; proslov: mons. Valentin 
Pozaić, pomoćni biskup zagrebački; priredio te uvodnim slovom i bilješkama popratio dr. J. 
Batelja; izdavač: Postulatura bi. Alojzija Stepinca, Zagreb, 2009. (50 kn + poštarina) 



»Između listopada 1946. i veljače 1960. Ste- 
pinac je napisao mnogo pisama, osobito bi¬ 
skupima, svećenicima, redovnicima i re¬ 
dovnicama, koji su u većini spisi velike du¬ 
hovnosti. Vrlo čvrst, zajedno s poticanjem 
na ustrajnost, on je izricao uvjerenje da ko¬ 
munizam neće dugo trajati. Danas, dok mi 
gotovo jedva vjerujemo, to se događa pred 
našim očima. Ali budimo uvjereni, da je to 
plod mnogih molitava, mnogih suza i mno¬ 
gih patnja.« 

Poput svojeg Učitelja Stepinac je svojim 
životom posvjedočio evanđelje ljubavi, kako 
nose naslov opsežne tri knjige o životopisu, 
dokumentima i svjedočanstvima koji su ve¬ 
zani za blaženog Alojzija Stepinca, a mate¬ 
rijal je sakupio mons. Juraj Batelja. Stepinac 
je dopustio da bude raspet od komunistič¬ 
kih Kajfa i Pilata 20. stoljeća. No usprkos da¬ 
našnjemu pokušaju od strane recikliranih 
komunista da se te Kajfe i Pilate rehabiliti¬ 
ra pod oznakom antifašizma (i Staljin je bio 
antifašist), oni su sramno nestali s povijesne 
pozornice, zajedno sa zločinačkom ideolo¬ 
gijom komunizma, a Stepinac, poput svo¬ 
jeg Učitelja, ostaje svijetao uzor bogoljublja, 
domoljublja i čovjekoljublja. Kako je rekao 
američki biskup Fulton Sheen, Stepinac je 
došao pred sud kao duhovni vođa Hrvata, 
a izašao je sa suda kao vođa svojeg naroda i 
kao primjer za svijet. 

Sjećanje na atentat na bi. Stepinca u 
Zaprešiću 

Branka Vrčak, r. Skledar, rođena je 15. 
veljače 1934. u Zagrebu. Njezini su pradje¬ 
dovi starosjedioci u Zaprešiću, gdje je i ona 
živjela od 1943. Njezin djed i otac bili su zvo¬ 
nari i crkveni odbornici i vrlo odani crkvi. 

»Dana 4. studenoga 1945. u Zaprešiću 
je trebalo biti proslavljeno otvaranje nove 
župe. Na tu proslavu došao je nadbiskup 
Stepinac. Zaprešić je bio svečano okićen. 
Objed je trebao biti kod mojeg djeda. Ujutro 
je već sve bilo spremljeno za dolazak nadbi¬ 
skupa. Svi smo bili uzbuđeni i sretni zbog 
događaja koji je značio novu povijest za sta¬ 
novnike Zaprešića. 

Dok sam još bila u kući, dotrčao je moj 
brat Zvonko i rekao mami da neki ljudi sku- 



Brcinka Vrčak r. Skledar 


pljaju kamenje po pruzi. Nitko nije slutio što 
će se dogoditi. Branka se uputila prema cr¬ 
kvi sv. Petra i zauzela svoje mjesto pred cr¬ 
kvom među djecom koja su nadbiskupa tre¬ 
bala dočekati recitacijom i predati mu cvije¬ 
će. Najedanput su iz smjera Zagreba naišli 
motori s vozačima obučenima u kožna odi¬ 
jela. Članovi komunističke partije i žene iz 
AFŽ-a počele su bacati jaja i kamenje dok se 
nadbiskupov auto približavao crkvi. Naje¬ 
danput je auto pojurio prema Sloveniji. Za 
autom je ispaljeno nekoliko hitaca. Župnik 
Pašiček podigao je križ koji je držao u ruka¬ 
ma i povikao: >Braćo! Smirite se!< 

Još se danas sjećam i jamčim da župnik 
nije u ruci držao nikakav revolver, nego 
križ s kojim je dočekao nadbiskupa. Odjed¬ 
nom je rulja skočila na župnika, počela ga 
tući i ostavili su ga onesviještena. Isprebijali 
su župnika. Namjeravali su ga nabiti na ko¬ 
lac, ali su pritrčali i vjernici u obranu svo¬ 
jeg svećenika. Bio je među nama polumrtav 
i takva su ga odnijeli u sakristiju. Pozvali su 
gospođu Prahin iz Savskog Marofa, koja je 
uz pomoć moje mame Katice Skledar odni¬ 
jela župnika u svoj auto. Nakon tog događa¬ 
ja mene su ismjehivali i pogrdno mi govorili 
da sam bogomoljka, jer sam uvijek bila uza 






župnika, a i mojoj mami su isti oni ljudi koji 
su tukli župnika prijetili da će ju ubiti. 

Voljeli smo svojeg svećenika Pašiče- 
ka. Mi, djeca, nekoliko smo puta išli u Pal- 
motićevu ulicu, u kuću kamo se naš veleča¬ 
sni Pašiček vratio iz bolnice, jer je pripadao 
Družbi Isusovoj. Nažalost, nama djevojčica¬ 
ma nisu dopuštali ući u dio kuće za članove 
Družbe Isusove. 

Sjećam se Nadbiskupova lica koje je 
odavalo izgled dobra, sveta čovjeka, oliče¬ 
nje ljudske dobrote i plemenitosti. Duboko 
mi se usjeklo u sjećanje oduševljenje naroda 
koje je čekalo Nadbiskupa prigodom otvara¬ 
nja naše župe u Zaprešiću, ali i ono divljanje, 
urlanje i kamenje kojim je šačica ljudi sprije¬ 
čila naša kršćanska prava. Kasnije sam Nad¬ 
biskupa gledala na filmu kako su mu sudili. 

No i mi smo kao obitelj podnijeli poslje¬ 
dice privrženosti crkvi. Na Antunovo, 17. si¬ 
ječnja 1946., djedu su sve zapalili. Nasreću, 
do temelja su izgorjele samo gospodarske 
zgrade. Sjećam se da je baka bježala i našli 
su je u snijegu. Da je vatra bila podmetnuta, 
vidjelo se iz činjenice da je bila podmetnuta 
na više mjesta. Poznato je i to da su svi koji 
su se hrvatski osjećali u Zaprešiću bili šika- 
nirani i da je policija bdjela nad svim doga¬ 
đanjima i onemogućavala svaku crkvenu i 
hrvatsku manifestaciju.« 

Spašavanje Židova 

Salezijanci su u Miholjcu imali srednju 
školu za dječake i među njih su pomiješa¬ 
li židovsku djecu. Među njima su bila i dva 
dječaka prezimenom Pfeiffer i Spitzer. Važ¬ 
nu ulogu u njihovu odgoju imali su braća 
svećenici salezijanci Ljudevit i Albin Ceslar. 

Sudionici na Solunskom frontu 

Ivan Stanić, rod. 21. studenoga 1929. u 
Sidu, posvjedočio je, u Zagrebu, na Uskrs, 12. 
travnja 2009., da je njegov otac Anđelko Sta¬ 
nić, rodom iz Omiša, odvjetnik, bio zajedno 
s Alojzijem Stepincem i Ivom Tijardovićem, 
skladateljem, zarobljenik u logoru u Noceri 
Umbri, i od tamo su sva trojica pošla na So¬ 
lunski front, koji je tad već ugasnuo jer je Au¬ 
strija već u listopadu kapitulirala. 


Lažni »antifašisti« 

Da današnji antifašisti nemaju ništa s 
izvornim antifašizmom obrazložio je mons. 
Ivan Grah u svojoj najnovijoj knjizi Udarit ću 
pastira (Pazin, 2009.), koja donosi popis sve¬ 
ćenika i bogoslova žrtava Drugoga svjet¬ 
skog rata i još više poraća te progone, zatva¬ 
ranja i osude svećenika, kao i nekih vjerni¬ 
ka laika, koji su bili žrtve progona bezbož- 
nog komunističkog režima na području Po- 
rečko-pulske biskupije. 

Riječ je o popisu onih koji su bili ubije¬ 
ni i progonjeni zato što su svećenici ili vjer¬ 
nici bez obzira na njihovu nacionalnu pri¬ 
padnost. Autor je naglasio da su komunisti 
u Istri nakon Drugoga svjetskog rata pobi¬ 
li one prave antifašiste te su sebe danas pro¬ 
zvali antifašistima. Današnji antifašisti u 
Istri nemaju ništa s onim izvornim antifašiz¬ 
mom, već imaju veze sa zločinačkim komu¬ 
nizmom. Oni su krivi za progonstva i uboj¬ 
stva mnogih svećenika, redovnika i laika. 

»Mi njih ne smijemo mrziti« 

Dragi poštovani Monsignore, P. C.! 

Danas sam primio broj 4 Glasnika, 

velika hvala! 

Bez obzira na moje poslove i agendu, 
pročitao sam članak pod naslovom Mi njih 
ne smijemo mrziti (A. Stepinac), jer je to na¬ 
slov koji me je najjače dirnuo pri prvom li¬ 
stanju odlična časopisa. Izazvao mi je svak- 
danju svijest o tolikim protivnostima radi 
kojih se među ljudima, bližnjima i udaljeni¬ 
jima, rađa otrov srca - mržnja na ljude. Opet 
dodirujemo teško dostižnu veličinu našeg 
Blaženika, veličanstvena svjedoka i proroka. 
Osobu koju su toliki moćnici mrzili - a nisu 
ga se usudili izravno ukloniti s očiju, svo¬ 
jih i svijeta! Zračio je neuklonjivim proroč¬ 
kim svjedočanstvom, koje me je svojedobno 
»elektriziralo i još me danas elektrizira«. 

Hvala za to, toliko potrebno svjedočan¬ 
stvo, u kojem vidim poruku koja bi mogla 
(daj Bože!), pomoći onima koji još danas žive 
kao sljedbenici titoističke mitologije, da stignu 
do Papine Caritas in Veritate, namijenjene cije¬ 
lomu Ljubavlju otkupljenom čovječanstvu. 

Srdačan pozdrav 
Ivan Knafeljc, SI 



Nastavljamo objavljivati izabrana poglavlja 
dnevnika vlč. Josipa Vranekovića, u kojima je 
on opisao život i stradanja blaženoga Alojzija 
Stepinca na izdržavanju kazne u Krašiću. 

B laženik je u potpunoj tajnosti na novu posta¬ 
ju križnoga puta u Krašić prebačen 5. prosin¬ 
ca 1951. Bilo je to premještanje iz jednoga zatvora 
u drugi. No, on je i tu bio onemogućen u vršenju 
biskupske službe, ponižavan i progonjen. O tom 
progonu on je napisao mnoga svjedočanstva. Jed¬ 
no od njih nalazimo i u pismu koje je on 28. kolo¬ 
voza 1958. poslao vlč. Lovri Galiću, župniku: 


Upao u spavaću sobu ubojica kojega je 
on poznavao i rekao mu: »Evo ti pope« i is¬ 
palio dva metka u predio prsiju. Odvezen 
je u Jamnicu, a potom u Karlovac u bolni¬ 
cu. Tijekom operacije nisu izvadili cjelovi¬ 
to oba metka. Samo su sanirali više prostr- 
jelnih rana. Jedan metak je prošao kroz ti¬ 
jelo, a dosta godina kasnije kad je išao na 
neko snimanje na rengenu otkriven je zao¬ 
stali metak na spoju rebra i kičme i s tim 
metkom je vlč. Galić umro. 



Nadbiskup Stepinac godine 1938. 


puniti zapovijed Kristovu: »Ljubite neprija¬ 
telje svoje i molite se za one, koji Vas progo¬ 
ne!« Uz blagoslov i pozdrav u Gospodinu 

f Alojzije kard. Stepinac 
nadbiskup zagrebački 


Dragi velečasni! 

Primio sam Vašu cijenjenu brzojavnu 
čestitku i Vaših susjeda prigodom Imenda¬ 
na. No teška bolest nije mi dopustila do da¬ 
nas, da Vam odgovorim. Srdačna hvala da¬ 
kle sada, makar i nešto kasno na dobrim že¬ 
ljama i Vama i Vašim susjedima, brači sve¬ 
ćenicima. 

Čujem ovih dana, kako se u našoj zemlji 
sprema četirmjesečna proslava proklamacije 
prava čovjeka sa strane Ujedinjenih Naroda. 
Vi ste imali prilike iskusiti, kako se kod nas 
poštuju prava čovjeka, kad su Vam u Okiću 
ispalili četiri (netko je drugi ispravio u dva) 
metka u prsa, da Vas bez suda i bez istra¬ 
ge otpreme s ovoga svijeta, jer ste katolički 
svećenik. Sigurno niste zaboravili strahovla¬ 
de glasovitog Drpića, šefa UDBE tada u Ja- 
ski. No Vi ste ipak katolički svećenik. Neka 
se Vaše srce ne zgrozi nad ovom kontradik¬ 
cijom, koju predstavlja proslava i praksa, 
nego se iskreno pomolite za svoje protivni¬ 
ke i svoje ubojice, koji su Vam htjeli ni kri¬ 
vom ni dužnom oduzeti život. Tako ćete is- 


Ispričavamo se čitateljima Glasnika što 
smo u prošlom broju njemačku riječ Wetter- 
fahne, smjerokaz vjetra, pogrešno preveli 
(usp. BAS, br. 1 (2010., str. 46). 

6.1.1954. 

Neumorno propovijeda, i ispovijeda. Od 
Božića do danas imao je devet propovijedi. 

Danas je blagoslov župnog stana. Jeda¬ 
naestorici ministranata dao po 200 dinara, 
kolače i lijepe slike. Vesele ga ti mališani. 
Živo želim, da bi Crkva imala što više mini¬ 
stranata i da nabavimo nova odijela za njih. 

Neki je Matku poslao iz Amerike »Dani¬ 
cu«, da je meni dostave njegovi. Doznajemo 
otuda, da je ugledni jedan Amerikanac na¬ 
pisao veliku knjigu o Eminenciji. Naša vlast 
budno na nju vreba, da ni jedan primjerak te 
knjige ne dođe u ruke ljudima. Tko tu knji¬ 
gu preda vlastima, dobiva nagradu. Anga¬ 
žirali su sva pristaništa i otoke, da ta knjiga 
ne dopre do nas. »Sada razumijem od kuda 
toliki bijes na mene. Misle, da sam im ja to 












Nadbiskup Alojzije 
Stepinac dolazi u Po- 
povaču na blagoslov 
kamena temeljca župne 
crkve sv. Alojzija; sliku 
je Postulaturi darova¬ 
la Marija Hajduković, 
r. Ivšić 


podkurio, ali znam, da ništa nisam počinio 
u toj stvari.« 

(Cfr. str. 108-109 pisao sam umoran u 
noći) 

Dobio sam opomenu za porez. Znači 
uslijedit će opet pljenidba. 

Opet su prešli na poreska ugnjetavanja 
- reče Eminencija. Da ste CMD-aš, ne biste 
imali te brige. Kako su jadni oni, koji su im 
nasjeli! Slabe pozicije susjednog svećenika. 
Piju krv brata svećenika. 

U Americi priređuju brojne priredbe u 
čast Eminencije, Kardinala. 

8 . 1 . 1954 . 

Na šetnji: 

»Danas iza svete mise dođe mi na pa¬ 
met, kako da što više proširimo krunicu. 
Sjetio sam se kako su to lijepo radili oo. do¬ 
minikanci u Zagrebu. Jedan put ih je oko 40 
bilo na tjelovskoj procesiji i u bijelo obuče¬ 
ni. Nijemcima se to silno svidjelo i snimali 
su male u procesiji. Od slika načinili su al¬ 
bum i jednog mi ga donijeli na poklon. Sil¬ 
no to djeluje. Ona nevinost - bjelina osvaja. 
Jednoć sam se i sam slikao s tim mališani¬ 
ma. I sad još stoji ta slika u Zagrebu. Mislim, 
da bismo s time i ovdje počeli. Pođite u Za¬ 


greb, propitajte se za odijelo i nabavite od¬ 
mah dva odijela, ja ću ih platiti. 

Malo po malo nabavilo bi se više toga, a 
imućniji bi sami to nabavili svojoj djeci. Već 
prva dvojica zajedno su pred špiljom pred- 
molili krunicu. Izmjenjivali bi se dva po 
dva. Kad bi to sve više prodrlo, kako bi li¬ 
jepo bilo: kad bi izašli u procesiji, živu kru¬ 
nicu bi molili. Svaki ima svoje otajstvo. Nosi 
i zastavicu sa slikom svoga otajstva. Ja vam 
kažem, mnogo bi oko prosuzilo, gledaju¬ 
ći to. Nevinost osvaja! A onda kasnije, kad 
ti dječaci odrastu, imadete čestite mladiće i 
muževe. Tako bi krunica potpuno prodrla u 
župu. A rekao sam i u predgovoru Krunica, 
da župnik, koji je svima župljanima stavio u 
ruke krunicu, taj je preporodio župu. To bi 
bio odgovor svima: toliko smetaju katehiza- 
ciji, procesije i slično, a eto, uza sve zabrane 
lijepo bi se i polako moglo raditi.« 

9 . 1 . 1954 . 

Danas nije izašao na šetnju, jer [reče]: 

»Moram rješavati poštu. Ne mogu samo 
kratko zahvaliti na čestitki. Smatram dužno¬ 
šću, da svakomu i više toga kažem, što mi¬ 
slim da je potrebno te bi ovoga ili onoga po¬ 
diglo.« 

USLIŠANE MOLITVE 
NA STEPINČEVU GROBU 
Na Stepinčevu grobu 
puno je suza proliveno. 

I mnoštvo molitava 
za domaju izmoljeno. 

Molitve kroz uzdahe uslišao je Bog, 
jer je Hrvatska dočekala 
dan uskrsa svog: 

Da mnogi Hrvat 
na svomu nije bijedan rob 
i da Živi Svetac 
kleče na Stepinčev grob! 

Ivica Karamatić 


ŽIVI STEPINAC 

Za osobe dobre volje 
Istina nije otišla spat. 

Jer glasovi katoličke Hrvatske zbore: 
Stepinac je svetac i čestit Hrvat! 

Ivica Karamatić 


BLAŽENI ALOJZIJE STEPINAC 
- svjedok Evanđelja ljubavi 

U izdanju Postulature bi. Alojzija Stepinca ovih je dana objavljeno 
trosveščano djelo: BLAŽENI ALOJZIJE STEPINAC-svjedok Evanđelja 
ljubavi. Životopis, dokumenti i svjedočanstva - prije, za vrijeme i 
nakon Drugoga svjetskoga rata (Juraj BATELJA): 

Knjiga 1, Životopis; 

Knjiga 2, Dokumenti I, br. 1. - 399. (1933. -1943.) 
i Knjiga 3, Dokumenti II, br. 400.-691. (1944 - 1998.). 



Ovo djelo predočuje javnosti 691 dokument 
nadbiskupa Stepinca iz razdoblja od 1933. do 1998. 
godine i svjedočanstva o njegovu spašavanju ugro¬ 
ženih ljudi, koji su bili žrtve represivnih režima, žr¬ 
tve gladi i vremenskih nepogoda, stradalnici i žr¬ 
tve rata. Među njima je velik broj Hrvata, Poljaka, 
Roma, Slovenaca, Srba, Židova, ustaša, komunista 
(»crvenih«), muslimana, pravoslavnih i drugih. 



Spomenuto trosveščano djelo se može kupiti u Muzeju blaženoga Alojzija Stepinca, Kaptol 31,10000 Zagreb; 
ili naručiti na adresi: Postulatura blaženoga Alojzija Stepinca, Kaptol 18, p. p. 949,10001 Zagreb; 
ili putem telefona: (01) 48 94879 te e-adrese: juraj.batelja@zg.htnet.hr 

Đakoni i svećenici polaze u Zagrebačku prvostolnicu prigodom pedesete obljetnice 
smrti bi Alojzija Stepinca i proslavljajući svećeničku godinu, 15. travnja 2010. 

